Дарахтлар сакраб, ер силкинар эди - Артур Самари\nАртур Самари Avgust 28, 2018\nЎзбекистон тарихида энг даҳшатли зилзила тўғрисида Артур Самари мақоласи.\n1976 йилда СССР тарихида газчилар шаҳарчаси Газлида (Ўзбекистон) энг даҳшатли зилзила бўлди. Қурбонлар бўлиб, шаҳар деярли вайронага айланди, аммо ўша пайтдаги ҳукумат бу офат оқибатларини яширишга ҳаракат қилди. Аслида воқеалар қандай содир бўлганлиги тўғрисида менга бу воқеалар шоҳиди, сейсмология Институти ходими Обиджон Джураев сўзлаб берди.\n– Ўша йиллари Газлида 13 минг аҳоли яшар эди, асосан – газ ишлаб чиқариш саноати ишчилари эди. Газлидаги газ кони дунёдаги энг йирик конлардан бири бўлиб ҳисобланар эди.Ўша пайтларда шаҳарча икки-уч қаватли бинолардан иборат бўлиб, тўрт қаватли бинолар атиги бир нечта эди.\nГазлида 40 кун ичида икки маротиба кучли зилзила бўлиб ўтди. Биринчиси баҳорда бўлиб, 8-9 балл кучга эга эди. Олимлар чўл ва текислик зонасида бундай зилзила бўлишини кутишмаган эдилар. Чунки у ер пластларининг ҳаракати натижасида юзага келадику. Кўпинча зилзила тоғли худудларда бўлади, чунки у ерда ер блоклари осон силжиши мумкин. Текисликда эса ер ости блоклари жуда катта – бир неча юз километрларга чўзилган бўлиб, уларнинг ҳаракати жуда кам кузатилади.\nБиринчи бор ер қимирлаганда, деярли ҳамма бинолар зарар кўрди, кўплариқисман қулаб тушди. Қурбонлар бор эдими? Билмадим, аммо бир болалар боғчаси тарбиячисименга қуйидагиларни айтиб берди. Болалар иккинчи қаватда эди. Ер қимирлаб, барча нарсалар тушиб кетишни бошлаганда, иккита нянечка тўрттадан болаларни қўлтиқларига қучоқлаб олиб, пастга тушириша бошлашди. Энг охирги болаларни олиб чиқишаётганда, том қулади, аммо улар улгуришди. Мен бу нянечкаларни кўрган эдим:18 ёшли қизлар, қўл-бетлари шилинган. Афсус, уларнинг исмларини эслаб қолмабман… Касалхонага келганимда, иккинчи қават қулаб тушганини кўрдим. Бахтли тасоддиф туфайли қурбонлар йўқ эди: зилзила пайтида барча беморлар биринчи қаватда бўлишган экан.\nБиринчи зилзиладан сўнг барча бинолар қисман талофат кўрган эди, шунинг учун у ерда бўлмоқ хавфли эди. Одамларни уйлари ёнидаги чодирларга кўчиришди, болаларни эса Бухорога олиб кетишди. Бу кунисига Газлига Ш. Рашидов келди, у ҳаяжонга тушди ва талофатга учраган шаҳарни қайтадан тезлик билан тиклаш тўғрисида кўрсатма берди.\nКучли талофатларнинг сабабларидан бири, Газлида уйлар сейсмиклик ҳолатни инобатга олмаган ҳолда қурилганлигидир, чунки чўл худудида кучли зилзизилар бўлмайди деб ҳисоблашган. Шунинг учун эпицентрдан 30 километратрофдаги худудда хом ғиштдан қурилган барча уйлар харобага айланди.\n– Биринчи зилзиладан 40 кун ўтгач, Газлида қайта тиклаш ишлари олиб борилаётган бир пайтда, силкинишлар яна такрорланди, – деб давом этадиОбиджон Джураев. –Энг қўрқинчлиси ҳали олдинда эканлигини ҳеч ким хаёлига ҳам келтирмас эди.\nИккинчи зилзиладан бир кун олдин мен Газлидан 30 км масофада, биринчи зилзила эпицентри жойлашган жойда эдим. У ерда москвалик олимлар бор эди. Мен профессор Плетневда сўрадим:\n– Зилзила такрорланиши мумкинми?\n– Аспирант Салохутдинова маълумотларига кўра, зилзила 40 кундан кейин такрорланиши мумкин.\nСалохутдинова дунёда бўлиб ўтган зилзилаларни ўрганиб чиқиб, қайта силикинишлар тахминан 40 кундан кейин такрорланиши кузатилганлиги тўғрисидаги хулосага келган. Ўшанда унинг хулосалари тахмин бўлиб, ҳеч ким унга аҳамият бермади.\nАспирантка ҳақ бўлиб чиқди. Газлидаги иккинчи зилзила 17 майда такрорланди. Биз ҳайдовчи Коля билан талофатга учраган бўш меҳмонхона ёнидаги палаткада эдик. Эрталаб 8.40 да сочиқни олиб, водопровод томонга йўл олдим. Шу заҳоти оёқларим титрашни бошлади. Тўхтаб турдим, кучсиз силкинишларни сездим. Дарахтлар чайқалиб, силкиниш кучайди. 10 сониядан сўнг кучли зилзила бўлди, йиқилмаслик учун дарахтнинг шохидан ушлаб олдим. Ер остидаги шовқин ҳар сонияда кучайиб борарди, вертикал тутрткилар бошланди, оёғим остидаги ер тез –тез кўтарилиб, пастга тушар эди. Бўғимларимда кучли оғриқ сезиб, тиззаларимни букиб олдим. Ва тез орада қайта горизонтал силкинишлар бошланди. Ёнимдаги дарахт силжиб кетди, шовқин кучайди, ерда ётган қурилиш плиткалари сакрашни бошлади. Мендан 10 метр нарида ер ёрилди, ёнида яна бир ёриқ пайдо бўлди. Орқамда қарсиллашни эшитиб, ўгирилдим: мендан 5 метр нарида ерда ёриқ пайдо бўлибди. Жуда қаттиқ қўрқиб кетганимдан, кузатишни тўхтатдим. Ер энди блокларга бўлиниб кетди деб ўйладим, ёрилган ер бир жойда чўкиб, бошқа жойда кўтарилиши мумкин. Бундай ҳолат кучли зилзилаларда бўлади.\nМени совуқ тер босди. Қаерга қочсам экан? Поселкадаги бинолар қулашни бошлади, чанг-тўзон кўтарилди. Бундай томошани фақат фантастик фильмларда кўриш мумкин: кучли шовқин, чанг-тўзон, югуриб кетаётган одамларнинг қичқириқлари. Мен нефтегазбошқармаси биноси ёнида турган эдим, кўз ўнгимда у дарз кетиб, бир қисми қулаб тушди.\n– Силкинишлар тугаганидан сўнг, нефтегаз бошқармаси биносиподвалидан аёллар чиқишни бошлади. Баъзилари инграб гандиракларди. Мен уларга ёрдамга югурдим. Қўрқиб кетган ҳайдовчи ўтирган палаткамга қайтиб келдим, у мени дарҳол бу ердам кетишимни илтимос қилди. Биз учун энди ҳамма нарса бошланаяпти деб,фотоаппаратни олганимгача, илмий мақсадларда рўй бераётган воқеаларни суратга туширишга ошиқдим. Коля мен билан кетди.\nБиз касалхона томон югуриб келдик, у бутунлай вайрон бўлган эди. У ердан омон қолиши керак бўлган мактаб томон югурдик, чунки у биринчи зилзиладан сўнг таъмирланиб, болалар мактабга қатнашни бошлаган эди. Иккинчи қават вайрон бўлган эди. Ундан болаларни олиб чиқишардилар, улар орасида тириклар ва ҳалок бўлганлар бор эди. Ярадорлар кўп эди,болалар оғриқ ва қўрқувдан йиғлашарди. Шу пайт мактаб директори Мурод-аканинг фожиадан бир кун олдин берган саволи менинг эсимга тушди:\n– Зилзила такрорланадими? Биз ўқишни қайтадан бошлаганимиз хавфли эмасми?\n– Балким зилзила такрорланиши мумкин, одатда улар кучсиз силкинишлар бўлиши мумкин.\nЕтакчи олимлар тахмини ана шундай эди, аммо Газлидаги офат уни рад этди. Мен ҳозир мактаб директорини учратишдан ва нотўғри прогнозим учун таъна эшитишимдан қўрқдим.\nБиз ҳамкасбларимиз – москвалик сейсмологлар турган техниклар уйи томон югурдик. Бу юқори сифатли бино эди, аммо у ҳам талофатга қарши чидамади. Сейсмологларвайроналар ёнида туришарди, баъзилари йиғларди: бир ходим – профессор вайроналар остида қолиб кетган эди. У подвалда ишлаётган эди ва чиқишга улгурмади. Тўсатдан юқоридан овоз келди: «Йигитлар, мен қандай қилиб бу ердан тушиб олай?» ҳамма юқорига қаради ва профессорни кўришди. Маълум бўлишича, зилзила вақтида профессор бош кўтармасдан ўлчов асбобларини кузатишни давом эттирган экан. Девор қулашни бошлаганда, у кўмилиб қолган чиқиш томон югурган. Олим подвалга қайтиб, ўтиш жойида турган–ва шу ҳолат уни қутқариб қолган. Унинг боши устида томнинг бир қисми қулаб тушганда, у шуълани кўрган ва юқорига чиқиб олган.\nБошқа ғаройиб воқеалар ҳам бўлган эди. Ҳарбий госпиталь биноси вайрон бўлганда, вайроналар остида ҳамшира тирик қолган. Бошида у ҳушини йўқотган, кечаси ўзига келган, аммо қутулиб чиқиб кета олмаган: юзи ва қўллари катта бўлаклар остида қолиб кетган эди. Тунда ёрдам сўраб додлаган. Шу атрофда ҳарбийгоспитальпалаткалари жойлашган эди. Овозни эшитган ҳарбийлар кучук инграши деб ўйлашган, уни тинчлантириш учун вайронага тош отишни бошлашган. Тонгда инграш яна эшитилганда, аскарлар бу ит эмаслигини тушунишган. Шундай қилиб улар ҳамширани вайроналар остидан топиб олишган.\nАммо ҳамманинг ҳам омади келган эмас эди. Зилзила пайтида табиий газ узатиш бўйича бош иншоотда бош инженер Крымов бошчилигидаги бригада навбатчиликни ўтаётган эди. Йўриқнома бўйича йирик аварияга йўл қўймаслик мақсадида, улар барча зулфларни ёпишлари керак эди. Газовиклар бу вазифаларини бажаришга улгуришди, аммо ҳаётлари зомин бўлди: улар бинодан чиқишга улгуришмади ва барчаси ҳалок бўлди.\nКўплар барча биноларга зарар етказган биринчи зилзила туфайли ҳалокатдан омон қолишди, чунки улар палаткаларга кўчиб ўтишган эдилар. Шу ҳолат уларни қутқариб қолди. Чунки кучлироқ бўлган иккинчи зилзила пайтида авария ҳолатидаги бинолар қулаб тушди.\nАгар сизга маъқул келган бўлса, дўстларингиз билан ўртоқлашинг.\nPrevious Article Кобралар султони\nNext Article Дарахтлар сакраб, ер силкинар эди (II қисм)


Япон қурилмаси 340 миллион километр олисдаги астероиддан геологик намуналарни Ерга етказди\n22:47 / 07.12.2020\nЯпониянинг 2014 йил декабрда Рюгу астероиди томон учирилган “Хаябуса-2” (Лочин-2) зонди астероиддан олинган тупроқ ва тош намуналари солинган капсулани Ерга етказди. Зонддан ташланган капсула Австралия жанубига тушган.\nҚурилма Ердан 340 млн км олисда жойлашган астероиддан реголит намуналарини олиш учун 2019 йилда унинг сиртига 2 марта қўнган.\nКапсулани олиш учун у тушган ҳудудга Япониянинг қидирув гуруҳи жўнатилган. Капсула Япониянинг JAXA коинот агентлигига етказилади.\n“Хаябуса-2” Рюгу астероиди томон 2014 йил 3 декабрда Япониянинг Танэгасима оролидаги космодромдан учирилган. Лойиҳа қиймати 260 млн долларни ташкил қилади. Зонд астероид яқинида 2018 йил июнидан 2019 йил ноябригача умумий ҳисобда 18 ой ҳаракатланган.\n2019 йил 22 февралда зонд диаметри 900 метрга яқинни ташкил қилувчи астероид сиртига ундан тупроқ олиш учун биринчи муваффақиятли қўнишни амалга оширган.\nШу йилнинг 5 апрелида зонд астероиддан ички тупроқ олиш учун унинг сиртига 500 метр баландликдан портловчи снаряд отган. Қурилма портлаш вақтида ҳосил бўлган геологик жинсларни йиғиш учун 11 июлда астероидга яна битта қўнишни амалга оширган.\n2019 йил 13 ноябрда зонд астероид орбитасидан чиқиб, Ер томон йўл олган. Қурилма капсулани Ерга ташлагач, сайёрамиз ва Марс орасидаги орбитада жойлашган 1998 KY26 астероиди томон йўналган. Режага кўра, зонд ушбу астероиддан намуна олиш учун 2031 йилда унинг сиртига қўнади.\nРюгу (япончадан “аждарҳо саройи” дегани) астероиди С синфдаги астероидларга мансуб бўлиб, уларда катта миқдорда углерод бор. Бундан ташқари, бундай само жисмлари сиртида сув зарраларини аниқлаш мумкин. Мутахассисларнинг таъкидлашича, бу коинотда ҳаёт тарқалишини билишда ёрдам бериши мумкин.\n22:10 / 13.01.2021\nЯпонияда 7 февралгача хорижликларнинг мамлакатга киритилиши тақиқланди\n01:19 / 12.01.2021\nЯпонияда коронавируснинг янги штамми аниқланди\n17:59 / 07.01.2021\nКоронавирус сабабли Токиода фавқулодда ҳолат режими жорий этилди


7 Октябрь 18:25\n7 октябр, пайшанба куни Aбу -Даби ҳукуматни қўллаб -қувватлаш Департаменти барча давлат хизматчиларига кўргазмага ташриф буюриш учун олти кунлик пуллик таътил берилишини маълум қилди, ундан кўргазма даврида исталган вақтда фойдаланиш мумкин.\n«Бу ҳаракат ходимлар ва уларнинг оилаларига Бутунжаҳон кўргазмасининг барча диққатга сазовор жойларини кўриш ва Дубайда 2022 йил мартигача давом этадиган ушбу мега-тадбирда ўз тажрибаларини бойитишда иштирок этиш имконини беради», - дейилади департамент баёнотида.\nШундан сўнг, Фужайра ва Aжман амирликлари ҳукмдорлари ҳам худди шундай йўл тутишди, шунингдек, давлат хизматчиларига кўргазмага ташриф буюриш учун олти кунлик пуллик таътил беришди. Умм ал-Кайвайн амирлигида эса давлат хизматчиларига саккиз кунлик таътил берилди.\nДавлат хизматчиларига таътил бериш тўғрисидаги қарор дастлаб Дубайда қабул қилинган. Сентябр ойида амирлик валиаҳд шаҳзодаси Шайх Ҳамдан бин Муҳаммад Aл Мактум амирликдаги барча давлат хизматчиларига кўргазмага ташриф буюриш учун олти кунлик таътил берилишини маълум қилган эди.\nТаъкидланганидек, таътил ходимларга кўргазмага ўз оилалари билан ташриф буюриш, кўргазмада тақдим етилган турли хил глобал ечимлар ва янгиликларни ўрганиш имкониятини бериш учун берилган.\nЭслатиб ўтамиз, 1 октабр куни Бирлашган Aраб Aмирликлари олти ой давом этадиган Ехpо- 2020 Dubai Бутунжаҳон кўргазмаси очилишини эълон қилди. CОVID-19 пандемияси туфайли кўргазма 2021 йилга қолдирилди. Шунга қарамай, ташкилотчилар маркетинг ва бренд мақсадларида Ехpо - 2020 номини сақлаб қолишди. Кўргазма «Барқарорлик, ҳаракатчанлик ва имконият» кичик мавзулари билан «Aқлларни бирлаштириш, келажакни яратиш» мавзусига бағишланади.\nМуаллиф: Aрсен Утешев


ИССИҚХОНАДА ПОМИДОР КЎЧАТЛАРИНИ ЭКИШ | Агро-Олам.Uz\nБош саҳифа Паррандачилик ИССИҚХОНАДА ПОМИДОР КЎЧАТЛАРИНИ ЭКИШ\nПомидор ўсимликлари ташқи муҳит шароитларига жуда сезгир хусусиятга эга бўлиб, уларни бу хусусияти ўсимликларда гулшода пайдо бўлиши даврида яққол намоён бўлади.\nҲавонинг нисбий намлиги эса 60-70 фоиз атрофида сақланиши лозим.\nҚишки-бахорги экиш мавсумида помидорнинг 50—55 кунлик кўчатларни экиш январь ойининг охири-февралнинг иккинчи ўн кунлигида амалга оширилади.\nЭкиш учун махаллий ”Гулқанд”, Fl ”Сайхун”, ”Бахор”, ”Турон”, ”АВЕМария”, ”Субҳидам”, ”Черри”, ”Марварид”, ”Умид” чет элнинг Fl ”Пик Стар”, ”Ламия”, ”Фенда”, ”Виндетта”, ”Бона”, ”Тови Рока”, ”Виласко”, ”Элпида” каби дурагайлари тавсия этилади.\nПомидор учун ҳавони яхши ўтказувчан, ғовак латоген ва зараркунандалар билан зарарланмаган тупроқдан тайёрлаш керак. Кўчатларни қўш катор усулда 80+80×40 см оралиқда экилади.\nЭкиш олдиндан ковлаб суғориб олинган кундаланг чуқурчаларга стаканнинг З дан 2 қисми кўмиб бажарилади.\nПомидорнинг истиқболли навлари тупроқдаги озиқ моддаларга жуда талабчандир.\nЭкишдан олдин ва ўсув даврида органик ҳамда минерал озиқа моддаларни тупроққа солиш тупроқни агрокимёвий таҳлили натижаларига мувофиқ амалга оширилиши лозим.\nОрганик моддалар миқдори 20% атрофида сақланиши талаб этилади. Бунинг учун кузги-қишки экиш даврида тупроққа асосий ишлов беришдан олдин хар бир гектар иссиқхона майдонига камида 400 тонна чиринди ва 100— 150 тонна ғовақлаштирувчи модда (қипиқ, сомон майдаси ва бошқалар) солиниши лозим.\nТупроқ таркибидаги сувда эрувчи фосфор миқдори ҳар 100 г тупроқда 100 мг, нитратли ва аммиакли азот миқдори 25—30 мг, сувда эрувчи калий 50—60 мг атрофида сақланиши керак.\nБундан ташқари тупроқ таркибидаги хлор миқдори ҳар 100 г тупроқда 0,02 фоиздан ошмаслиги, магний 25—30 мг, кальций эса камида 100— 120 мг бўлиши керак.\nАзотли ўғитларни калийли (kN03) ва кальцийли (Са (N03)2) селитра шаклидаги берилгани маму. Калийли ўғитларни сульфат калий k2SO4 шаклида, фосфорлиларни эса қўшсуперфосфат Са (Н2РО4)2 шаклида ёки ўсув даврида якка аралашмали калий фосфат шаклда берилади.\nЭкилган кўчатларнинг каноп ипли сўриларга 6оғлаб чиқилади, боғлашда илдиз бўғизини қаттиқ сиқиб қўймаслигига эътибор қаратилади.\nЎсимликлар битта поя қолдирилиб шакл берилади. Бачки новдалар 6—7 см. дан ўсиб кетмасдан уларни ўз вақтида юлиб ташлаш керак. Ўсимлик учини хар хафтада канопли ипга ўраб турилади, сўрини симли қисмигача ўсгач эса кундалангига ўраб турилади.\nҚишки-баҳорги экиш мавсуми даврида иссиқхоналарда ёруғликни кўпайиши, тупроқ ва ҳаво ҳароратини аста-секин кўтарилиб бориши ўсимликлар маҳсулдорлиги ошишини таъминлайди.\nМанба: tomchikanali телеграм канали


Коронавирусдан холи ягона қитъа Антарктидада Чили станциясида коронавирус билан касалланиш ҳолатлари аниқланди.\nТОШКЕНТ, 22 дек — Sputnik. Антарктидага ҳам коронавирус етиб борди. Шу тариқа у коронавирусдан холи ягона қитъа мақомини йўқотди. Бу ҳақда Австралиянинг ABC телекомпанияси хабар қилмоқда.\nХенераль-Бернардо-О'Хиггинс Чили станциясида 36 кишининг таҳлил натижалари мусбат чиққан.\n“The Guardian” нашри хабарига кўра, коронавирус билан касалланганларнинг 26 нафари ҳарбий хизматчилар, яна ўн нафари станцияда хизмат кўрсатувчи ходимлар. Уларнинг барча Чилига эвакуация қилинган. Шифокорларнинг уларнинг аҳволини яхши деб баҳоламоқда. Базага транспорт хизматини кўрсатган кема жамоасининг уч нафари ҳам коронавирусни юқтириб олгани маълум бўлган. Уларнинг таҳлиллари Антарктидадан қайтган рейсдан кейин олинган.\nСўнгги маълумотларга кўра, дунё бўйлаб 77,8 миллиондан зиёд киши коронавирус билан касалланган. Шулардан 54,6 миллиондан зиёд тузалиб кетган. 1,7 миллиондан ортиқ киши ковид қурбонига айланган.\nХенераль-Бернардо-О'Хиггинс Чилининг Антарктикада фаолият кўрсатаётган 13 та базасидан биридир. У Антарктика ярим оролининг энг шимолий нуқтаси яқинида жойлашган.\nАнтарктида, коронавирус пандемияси, коронавирус


Киссавур… (Воқеа реал ҳаётдан олинган) - Zamin.uz\n10:58 / 10.09.2018\nКиссавур… (Воқеа реал ҳаётдан олинган)\nЁз. Ҳаво иссиқ. Қўқон автовокзалига одам дегани сиғмайди. Ҳар икки одамнинг бири қўлидаги читрўмол билан ўзини елпигани-елпиган. Иссиқ айниқса, автобус ҳайдовчиларини домига олган. Юравериб ўрганиб кетган бўлишса-да, барибир қўлларидаги қорайиб кетган рўмолчани бўйинларига суришларидан дим ҳаво жонларига тегиб кетганини билиб олиш қийин эмас…\nПанароқда юзтача одам турганди. Бачқир автобуси кириб келганини кўришди-ю, ҳаммалари ўша ёққа чопа кетишди. Кимдир елкасига майда-чуйда тўла халтани илган, кимдир ёнидагини турта-турта олдинга интилган. Мақсад битта. Нима қилиб бўлмасин, автобусга чиқиб олиш. Қолиб кетсанг, яна соатлаб иссиқда қовриласан…\nЁши ўн еттидан ошган, бўйнига тўқилган рўмолча ташлаб, оғзидаги сақични жағининг уёғидан буёғига олифталарча айлантираётган Мамир ҳам оломон автобусга ўзини урганини кўриб жинсисининг чўнтагига қўлини солди-да, яримта писка чиқарди ва икки бармоғининг ўртасига жойлаштирди…\nКесдингми, ичидагиниям усталик билан олиб кетишни билишинг шарт. Йўқса, кесишдан не фойда?..\nҲа, айтганча, писка яна бир нарса учун жуда асқотади. Масалан, катмон ёхуд пул эгаси пайқаб қолиб шартта билагидан олди дейлик. Ана шундай маҳалларда Мамир писка қистирилган бармоғини унга тўғрилайди-ю, бир зарб билан юзига тортиб юборади. Кўрибсизки, ўша одам қон тизиллаган юзини қўллари билан беркитиб ерга энгашган кўйи то ўзига келгунча Мамир ғойиб бўлади. Мелисагаям хабар қилишга улгурмай қолади…\nМамир бир четда оғзидаги сигаретини уёқдан-буёққа айлантирганча кузатиб турган Нор қийшиққа маъноли кўз қисиб қўйди-да, автобусга ўзини ураётган оломон орасига кирди. Аксига олгандек бу ердагиларнинг аксарияти қариялар экан. Ҳаммасининг эгнида чопон…\nҲа, у ҳақиқатан офатижон эди. Сочлари тақимини ўпган, калтагина кўйлаги остидан туртиб чиққан сийналари оҳанрабодек ўзига тортади…\n«Ҳозир сени мулойимлаштириб қўяди аканг! — хаёлидан ўтказди Мамир қизнинг майин сочларини ҳидлаб-ҳидлаб қўяркан. — Сочига юзим тегсаям индамади. Демак, буям устоз айтганидек кетаверадиган хилидан…»\n— Болам-ей, қай гўрларда санғиб юрасан-а сен? — шом пайти уйга кириб келган ширакайф Мамирни уриша кетди онаси Мунис ая. — Эрталабдан бери йўлингга кўз тикаман.\n— Вой, мен ўлай, шунча пулни қаердан олдинг?.. Илгари бунақа катта пул олиб келмасдинг-ку!.. Айт, қилган ишинг қандай иш эканки, шунча пул тўлашса?.. (Мунис ая шу кунга қадар ўғлим бировларнинг ҳожатини чиқариб пул топяпти деб ўйларди)\nҲозир ёлғиз қолиб тунги режалар ҳақида бош қотириши лозим эди.\n— Оббо сен-эй!.. Қотирибсан-ку-а?.. Қани, бир бошдан айт-чи!.. Қайси бойваччани ўмардинг?..\n— Аввалига анави кўрсатган қизингизни. — мақтана кетди Мамир. — Кейин нариги автобусга чиққандим, бир олифтанамо қария ўтирган экан. Вей, қийиққа тугвопти пулларини… Секи-ин яқин бордим. Қарасам, мудраб боряпти. Пайтдан фойдаландим-у, астагина қўлидаги қийиқни суғурволиб жуфтакни ростладим. Ишонасизми, қимирлаб ҳам қўймади.\n— Мен олдинроқда, сен ўн беш метр орқада борасан. Униси-буниси хитланмаслиги керак.\n— Қаёққа кетяпсанлар? — жавоб бериш ўрнига сўради Хомит.\n— Сени жа бойиб кетди дейишяпти?.. Қачон акаларингга улуш бериб, мундоқ дуо оласан-а?..\nҲақиқатан, қиморбоз тўғри айтяпти. Катта қиморлиги рост бўлса, унақанги ерларда илгариям бўлган. Ит эгасини танимай қолади. Бемалол кимнидир шилиб жуфтакни ростлаб юборса бўладиган… Қолаверса, ҳам пулли бўлади, ҳам кайф қилади…\n— Аввал ҳамма атаганини ўртага ташласин! — Мамат бир-бир қиморбозларга кўз солди. — Нимага аммамнинг бузоғидай лаллайиб ўтирибсанлар? Ташласанг-чи ҳамманг!..\n«Ўзидан кўрсин! — кўнглидан ўтказди у Мамирнинг биқинига оҳиста туртиб. — Шундай бойваччанинг квартирасини ташлаб бу ерларга келиб ўтирибман. Қуруқ кетаманми энди. Хомит пешонасидан кўраверади…»\nМамир итоаткорона сумка тўла пулларни қўлтиғига қисди-да, Норнинг ортидан дераза ошиб пастга сакради.\nАфсуски, икки-уч метр нарида Хомит икки қўлини белига тираганча уларни кузатиб турарди.\n— Вой ифлослар-эй!.. — асабий шивирлаб икки ўғрига яқин келди у. — Ҳали мени чув туширмоқчи бўлдиларингми, мени-я?..\n— Қайси? Ҳа-а, квартирами? Вей, шу ишни бир ёқли қилиш керак. Бир дунё пул бўлиши аниқ уйида. Ўзим кўрганман. Ёлғиз аёл ўғлиминан яшайди. Ёшиям анчага бориб қолган. Ўғли қачон қараса, Россияда юради. Ўша ёқларда юриб «соққа» қилади дейишарди…\nИкковлари шу кунни чекка-чеккада ўтириб, пиво ичиб кеч қилишди. Мамир ҳам уйига бормади. Мунис ая қаерда муштлашиб юзлари қашқа бўлганини суриштираверишидан безор бўлган…\nХуфтон маҳалигача икки ўғри кайфини чоғлаб ҳийла дадиллашиб олди. Пиёладаги сўнгги ароқни ичгандан сўнг биринчи бўлиб Нор ўрнидан турди.\n— Ҳов анави биринчи қаватдаги кўк пардали деразани кўряпсанми? — Мамирни туртди у.\n— Ҳа, кўряпман.\nМамир яна бир бор атрофга назар ташлаб, яқин орада ҳеч ким йўқлигига амин бўлгач, кўрсатилган дераза қаршисига борди. Деразани итариб кўрса, ҳарқалай очиқ экан.\n«Вой кампир-эй, — кўнглидан ўтказди у тиржайганча юқорига оёқ қўяркан. — Шунчалик ҳам беғам бўладими одам деган?!. Бир жойини кесиб кетсаям барибир шекилли…\n— Раҳмат сизга!.. — Мамир номига кўзёш қилиб пулларни жойига қўйди-да, қайта-қайта қуллуқ қилиб жонҳолатда бу хонадонни тарк этди…\n— Э, ака, ўзимизнинг ишга етмас экан! — эртаси куни кечқурун автобус бекатида учрашишгач, нолий кетди Мамир Норга. — Сиз-да!.. Қаёқдаги бўлмағур ишларга етаклаб юрибсиз! Сал қолди-ку қулоқни ушлаб кетворишимга!..\n— Унда… — Нор автовокзал охиридаги автобус томон ишора қилди. — Анави автобусни кўряпсанми?\n— Адашмасам, Бешариққа кетяпти-ёв!..\n— Ие, онам ўша ёққа кетяпман деганди…\nМамир итоаткорона Нор кўрсатган тарафга юра кетди…\nАвтобус ҳақиқатан Бешариқники экан. Ичкарида одам лиқ тўла эди. Аранг эшикдан ўтиб олди. Бундай тўполонда чўнтаккесарлар нима қилишни, қандай йўл тутишни яхши билишади…\nЙўловчиларни қоронғида турта-турта Мамир ўртароққа бориб олди. Шу баҳонада бир-икки қариянинг чўнтакларини «тозалаш»га ҳам улгурди. Аммо бу кам эди. Қўли билан пайпаслаб билдики, олганлари арзимас пуллар…\n— Жувонмарг!.. — эшитилар-эшитилмас шивирлади Мунис ая. — Онангни тунамоқчи бўлдингми?.. Онангни-я?.. Ҳали сен ўғирлик қилиб мени боқаётганмидинг?.. Сен падар лаънатини туғиб кўрган оқибатим шу бўлдими?.. Йўқол!.. Уйга қадамингни босмагин!.. Сендай болам йўқ менинг!.. Агар қадам босиб уйга кирсанг, ўз қўлларимминан мелисага топширвораман сени!.. Йўқол дедим!..\n6-09-2017, 17:02, Жамият\nДортмунддан қайтаётган «Бавария» мухлислари автобуси ёниб кетди\n20-11-2016, 20:14, Жамият\n27-10-2016, 14:01, Жамият\n17-03-2015, 23:52, Жамият


ИИББ ҳайдовчиларни орқага ҳаракатланишда эҳтиёт бўлишга чақирди\n10:42 / 15.05.2019\nТошкент шаҳар ИИББнинг барча ҳайдовчиларга эслатишича, Ўзбекистон Республикаси Вазирлар Маҳкамасининг 24.12.2015 йилдаги 370-сон Қарори билан белгиланган Йўл ҳаракати қоидаларининг 63 бандига мувофиқ: транспорт воситасининг орқага ҳаракатланишида ҳайдовчи ҳаракат хавфсизлигини таъминлаши ва йўл ҳаракатининг бошқа иштирокчиларига халал бермаслиги шарт. Зарур бўлганда ҳайдовчи бошқа шахслардан ёрдам сўраши керак.\n“Ҳурматли ҳайдовчилар! Орқага ҳаракатланишдан олдин автомобилингиз орқасида ҳеч ким йўқлигига ишонч ҳосил қилинг. Ёдингизда бўлсин, ойнага қараш ёки бошни орқага буришнинг ўзи етарли бўлмаслиги мумкин: ёш бола ёки ўтириб олган ёши катта шахс «кўр» ҳудудда бўлишлари мумкин. Шунингдек шуни инобатга олиш зарурки, орқага қараганингиздан бир сониядан кейин пиёда ўтиб қолиши мумкин.\nЎзингиз ва атрофдагиларни саломатликларини асранг! Шунингдек ўзингиз ва яқинларингизни суд тортишувлари, моддий харажат ва ортиқча асабийлашишдан асранг. Чунки бу каби ҳолатларда ҳайдовчилар ҳаттоки жиноий жавобгарликка тортилишлари мумкин. Эслатиб ўтамиз, Ўзбекистон Республикаси Жиноят кодексининг 266-моддасига мувофиқ транспорт воситасини бошқарувчи шахс томонидан транспорт воситалари ҳаракати ёки улардан фойдаланиш хавфсизлиги қоидаларини бузиш баданга ўртача оғир ёки оғир шикаст етказилишига сабаб бўлса, у энг кам ойлик иш ҳақининг эллик бараваригача миқдорда жарима ёки уч юз олтмиш соатгача мажбурий жамоат ишлари ёхуд уч йилгача ахлоқ тузатиш ишлари билан жазоланади. Агар ўша қилмиш одамлар ўлимига сабаб бўлса, муайян ҳуқуқдан маҳрум қилиб, ўн йилгача озодликдан маҳрум қилиш билан жазоланади”, - дейилади ИИББ хабарида.\nТошкент шаҳар ИИББ тизимида 8 нафар аёл раҳбарлик лавозимига тайинланди


Зидан ҳақида 15 та факт » Скачать музыку бесплатно новинки музыки 2016-2017\nЗидан ҳақида 15 та факт\nКомментариев: 0 Просмотров: 176 Дата: 27-04-2016, 12:39 Футбол даҳоси Зинеддин Зиданнинг футболчилик фаолияти ҳақида кўпчилик билади. Биз сизга унинг футболдан ташқаридаги ҳаёти ҳақида 15 та қизиқарли фактни тақдим этамиз.1. Зинедин Зидан 1972 йил 23 июнда Марсел шаҳрида туғилган2. У болалигида дзюдо ва велоспортга қизиққан.3. Ўсмирлик чоғида бир марта спиртли ичимлик ичиб «оғзи куяди» ва шундан сўнг «оловли сув» ичишдан воз кечади.4. 2008 йилда Европа асоциациясининг оққон касаллигига қарши кураш акциясида қатнашиб парашют билан сакраган.5. Ўша йили Монблан чўққисига кўтарилиб, Ғарбий Европанинг энг юқори нуқтаси 4810 метрда, кичкина дарвоза ўрнатиб, унга гол урди.6. «Зидан: ХХI аср қиёфаси» номли ҳужжатли филмда, унинг майдондаги ҳаракатларини 17 та камера суратга олган.7. 2004 йилда УЕФАнинг сўнгги 50 йилликдаги энг яхши футболчиси деб тан олинди.8. Фаолияти мобайнида 13 марта қизил карточка олган.9. Зидан рафиқаси испан илдизига эга Вероник Фернандес Лентиско билан 1989-йилда Канн шаҳрида танишган.10. Улар 1994 йилнинг 29 майида оила қуришган.11. Никоҳ маросими Франциянинг Бордо шаҳри мериясида бўлиб ўтган.12. Уларнинг 4 нафар фарзандлари бор. Энцо (1995), Лука (1998), Тео (2002) ва Эляс (2005)13. Вероник Зидан билан танишувга қадар футболга умуман қизиқмаган.14. Вероник Зинединдан бир ёш катта15. Зинеддин фарзандига уругвайлик кумири Энцо Франческоли шрафига Енцо деб исм берган.Юсупов Фурқат тайёрлади - деб хабар бермоқда Stadion.uz нашри.


МЕЪЁРНИ УНУТМАСЛИК ЛОЗИМ\nКўк чой овқат ҳазм қилиш жараёнини меъёрлаштиради. Мунтазам равишда ичилса, ички органлар – жигар, ичаклар ва ошқозонни тезроқ ишлашга ундайди. Бунда қўшимча самара, яъни милк ва тишлар саломатлигига эришилади.\nКўк чой стоматит (оғиз шиллиқ пардаси яллиғланиши)нинг олдини олади, организм тонусини меъёрда ушлаб туради. Таркибидаги антиоксидантлар саратон касаллигига қарши профилактик восита саналади. Шунингдек, унда зарур миқдорда рух моддаси мавжуд бўлиб, у тирноқларни мустаҳкамлаш, соч ўсишида зарур ҳисобланади ҳамда танадаги кесилган жароҳатларнинг тез битишига хизмат қилади.\nКўк чой семириш, бемажоллик, чарчоқдан халос этиш хусусиятига эга. У ичбуруғ пайтида микробларга қарши восита сифатида қўлланилади.\nУшбу шифобахш ичимлик организмнинг барча аъзоларига қувват бағишлайди, ундаги кофеин ва танин ақлий фаолиятни яхшилайди. У танада холестерин миқдорини камайтиради, томирларни чўзилувчан қилиб, липидлар алмашинувини меъёрлаштиради, ёғ алмашинувини жадаллаштириб, организмнинг тез қаришига йўл қўймайди. Кўк чой – ажойиб терлатувчи восита. Бундан ташқари, у танадан хилтлар ва заҳарли моддаларни ҳайдайди.\nБир қатор фойдали жиҳатларига қарамай, кўк чойни меъёрдан ортиқ ичиш ярамайди. Чунки унинг таркибида инсон организмига ҳам ижобий, ҳам салбий таъсир кўрсатадиган моддалар бор. Масалан, қон босими паст (гипотония) инсонларга кўк чой ичиш умуман мумкин эмас. Меъдасида яраси бор кишилар ҳам бу ичимликдан татимагани маъқул. Чойни оч қоринга ичиш ярамайди. Шунингдек, уйқусизлик касалига дучор бўлганларга ҳам кўк чойга ишқивоз бўлиш тавсия этилмайди. Боиси, унинг таркибида асаб ва юрак тизимини қўзғатувчи кофеин моддаси мавжуд.\nЁдда тутинг: спиртли ичимлик ва кўк чойни бир вақтда истеъмол қилиш натижасида альдегидлар пайдо бўлади, бу эса, буйрак учун зарарли. Чойдаги теофиллин тана ҳароратини оширишга қодир, шу сабабли иссиғи чиққан бемор кўк чой ичиб, ўз аҳволини ёмонлаштириб қўйиши мумкин. Бундан ташқари, бу ичимлик артрит (бўғимларнинг яллиғланиши) ва бод (ревматизм) билан оғрувчи инсонлар ҳолатига салбий таъсир кўрсатади. Ҳаддан ортиқ ичилган чой таъсирида сархушлик ҳолати кузатилади, бош оғрийди, айланади, кўнгил беҳузур бўлади. Ўта қайноқ чойни кўп миқдорда ичиш маслаҳат берилмайди. Чунки бунда ички органлар куйиши кузатилади, улар деформацияланиб, оғриқли буришади, тўқимада ёриқлар пайдо бўлади. Бу турдаги куйишлар саратон касаллиги хавфини кучайтиради. Шуни қайд этиш лозимки, бу айнан чойнинг эмас, меъёрни сақламаганликнинг таъсирида юзага келиши мумкин.


Орқага йўл хоҳласак ҳам йўқ, бунинг учун фақат интернетни ўчириб қўйишимиз керак – Алламжонов | Qalampir.uz\nОрқага йўл хоҳласак ҳам йўқ, бунинг учун фақат интернетни ўчириб қўйишимиз керак – Алламжонов\nЖамият\t20 Декабрь 2019 16:11 7548\nЎзбекистонда матбуот эркинлигининг умри қанча? Сўз эркинлининг чегараси-чи? Ҳозирги Ҳукумат қачонгача ОАВга тоқат билан сиёсат юритади? ОАВга нисбатан кучли ва муросасиз цензура яна вужудга келадими? Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги директори Комилжон Алламжонов охирги вақтлар кун тартибида турган ушбу масалага аниқлик киритди.\n“Нимагадир охирги пайтларда жуда кўп шундай шубҳали саволлар бор: бу вақтинчалик ҳолатм? Интернет бор экан, бу йўлдан орқага қайтишнинг иложи йўқ. Бу хоҳишга боғлиқ эмас. Биз фақатгина шу шароитга мослашишимиз керак. Ва бугунги интернет асрида, ижтимоий тармоқлар ривожланган бир пайтда биз фақат у билан ишлашни ўргана олибгина ҳаёт кечиришимиз мумкин”, дейди Алламжонов.\nАхборот ва оммавий коммуникациялар агентлиги директори сўзида давом этаркан, бугун цензура, сўз ва матбуот эркинлигига ғов бўлиш фақат ва фақат зарар келтиришини, Ўзбекистоннинг бугунги раҳбарияти эса буни истамаслигини ифода этишга уринади.\n“Бу – бугунги талаб. Бошқача йўлнинг иложи ҳам йўқ. Ўзбекистон Республикасида фаолият юритаётган оммавий ахборот воситалари, блогерлар бўлмасин дейлик ёки назорат қаттиқ ушлаб турилди, цензура қилинди, умуман, ёпиб қўйилди ёки бўғиб қўйилди дейлик... Бундан ким ютади? Ҳозирги техника ва интернет асрида жамиятни бошқа ахборот босиб кетади. Миш-миш кўпаяди. Бизга дўст бўлмаган, дарёнинг нариги бетидаги, атайин бузғунчилик руҳидаги ахборот кампанияларини олиб бораётган ОАВ “раҳмат, Ўзбекистон Ҳукуматига, бизнинг рақобатчиларимиздан йўлларимизни очиб бердинглар”... Ахборот майдонида битта одамнинг овози баланд эшитиладими ёки шовқин бўлсами? Албатта, битта одамнинг. Улар қанча кам бўлса, шунча таъсирчанлик кучи юқори бўлади. Айтмоқчиманки, бугун орқага йўл бор-йўқлигини биз белгиламаймиз. Бу – бугунги давр талаби. Орқага йўл хоҳласак ҳам йўқ, бунинг учун фақат интернетни ўчириб қўйишимиз керак. Фақат шундагина биз ўз йўлимиздан тўхташимиз мумкин”.\n2018 йилнинг тўртинчи чорагида Ўзбекистонда Facebook ижтимоий тармоғи қаторида бир неча кўзга кўринган интернет нашрлар, жумладан QALAMPIR.UZ’га ҳам кириб бўлмай қолди. Интернет ОАВ билан боғлиқ масала 10 кунда ўз ечимини топди. Бироқ, Facebook’нинг қулфи анчагача очилмади. Одамлар, ҳатто, Ҳукумат вакиллари ҳам Facebook’га киришни тўхтатгани йўқ, аксинча, ундан VPN орқали фойдаланишни ўрганди. Вақти-вақти билан бу дастур ҳар қайси қулфни очиб кириш имкониятига эга экани аён бўлди. Бу эса чекловданда кўра кўпроқ хавф туғдирган эди. Алламжонов нутқида давом этаркан, ўша вақеаларни ёдга олади.\n“Мана, тўхтатиб ҳам кўрдик. Facebook ва YouTube билан боғлиқ муаммолар бўлди. Нима бўлди? Мана, залда ўтирганлар айтсин, одамлар Facebook’га киришни тўхтатиб қўйдими? Ё YouTube’га киришни тўхтатиб қўйдими? Йўқ, VPN пайдо бўлди ва одамлар шу дастурни ишлатишни бошлади. Бу орқали ёпиб қўйилган, тақиқланган “ҳудуд”ларни сакраб ўтишни бошлади. Ҳаммага, ҳамкасбларимга, давлат бошқарув органлари раҳбарлари тушунтирамизки, орқага йўл йўқ. Президентимиз бу нарсани тушуниб айтяптиларки, орқага йўл йўқ. Танлаган йўлимиз шу ва энди фақат шу йўлда тўғри ишлашни ўрганишимиз керак. Қонунларни ишлатишимиз керак, маданиятни шакллантиришимиз керак, бошқа иложи йўқ”.\nАлламжоновнинг қайд этишича, Ўзбекистонда сўз ва матбуот эркинлигига тўсиқ қўйилиши эҳтимоли мавжуд эмас. “Бизнинг агентлигимиз бор экан, бу нарсага биз йўл қўймаймиз”, дейди мулозим.\n24 Сентябрь 11:27 136846\n24 Сентябрь 15:09 40346\n25 Сентябрь 18:04 23568\n23 Сентябрь 11:54 23319\n23 Сентябрь 13:09 22607


Вазир: Мактаб битирувчиларига кейинги йилдан ОТМга имтиҳонсиз кириш имконияти берилиши мумкин\n26 сентябр 2021, Тошкент вақти: 06:32\nЎзбекистонда мактаб битирувчиларига 2022 йилдан бошлаб олий таълим муассасаларига имтиҳонсиз киришга тавсиянома берилиши мумкин. Бундай тавсияномалар 6-синфдан аъло баҳоларга ўқиган ва яхши хулққа эга бўлган битирувчиларга берилади. Бу ҳақда Газета.уз нашри халқ таълими вазири Шерзод Шерматов сўзларига таянган ҳолда хабар қилди.\nЎз сўзида вазир эндиликда бу тартибнинг механизмини ишлаб чиқиш кераклиги, ҳозирда бу борада масъуллар олдига вазифа қўйилганини билдирган.\n“Боланинг тақдири нимага фақат бир кун билан ҳал бўлиб кетиши керак? Келинглар, мактаб битирувчиларининг қанчадир фоизини, масалан, 6-синфдан буёғига яхши ўқиган, хулқи яхши бўлган болаларга (тавсиянома — таҳр.) берайлик деган вазифа қўйилди”, дея иқтибос келтирган нашр халқ таълими вазири сўзларидан.\nШ. Шерматов битирувчиларга мактаб томонидан тавсиянома берилишининг муҳтамал салбий жиҳатларига ҳам тўхталган. Унга кўра, тавсиянома олган битирувчилар сони жуда кўпайиб кетса, мактабда қандай қилиб потенциал коррупциянинг олди олинади, деган масала бор.\n“Эртага баҳоларнинг бирдан ошиб кетишининг олдини қандай оламиз? Шунинг учун бу жараёнларнинг ҳаммасини ишлаб чиқамиз. Мана, ҳозир электрон кундалик қилишимизнинг сабаби ҳам электрон архив турсин, деяпмиз. Охирида мана бу болани аълочи қилиб чиқаришимиз керак, деб баҳоларни тузатиб чиқа олмаслиги учун архив бизда турсин, деяпмиз”, деган халқ таълими вазири.\nШ. Шерматов бу жараён вақт талаб қилишини, тавсиянома берилишининг ижобий ва салбий жиҳатлари ўрганиб чиқилиши лозимлигини, кейинги йилдан жараённинг бир қисми ишга туширилишини, бу ўрганишлар якунида эълон қилинишини қўшимча қилган.


OzodDayjest: Вазир Шерматов “оломон тошбўрон қиладиган” мавзудан гап очди\n23 апрел 2021, Тошкент вақти: 04:35\nЎзбекистон коронавирус туфайли кескин иқтисодий инқирозга дуч келиши мумкин. Танзила Норбоева ҳокимлар измидан чиқмайдиган депутатларни эслади. Халқ таълими вазири Шерзод Шерматов болаларни пул топишга ўргатиш борасидаги фикрлари билан ўртоқлашди. Жорий ҳафта матбуот шу каби воқеалар ҳақида хабар берди.\nОлий Мажлис Сенати раиси Танзила Норбоева келгусида ҳокимлар маҳаллий депутатлар устидан раҳбарлик қилмаслиги, ижро ҳокимияти ва вакиллик органлари ажратилишини маълум қилди (www.gazeta.uz, 2 февраль).\n“Айни пайтда вакиллик ва ижро органининг раҳбари ҳоким. Вақти-соати келиб, бу иккаласи ажратилади. Ҳозирча ҳоким вакилларга кўпроқ эркинлик бериши лозим. Бўлмаса, ҳоким нима деса, депутатлар қўл кўтариб ўтираверади”, деган Сенат раиси Сирдарё вилоят ҳокимлигида ўтказилган маҳаллий кенгаш депутатлари билан учрашувда.\nТ. Норбоева вакиллик ва ижро органлари айнан қачон ажратилишига ойдинлик киритмаган.\nПрезидент Шавкат Мирзиёев ҳам “бир раҳбар одам ҳам ҳоким, ҳам кенгаш раиси бўлолмаслиги”ни таъкидлаб келади.\nЭслатиб ўтамиз, 2018 йил 22 январда президент фармони билан тасдиқланган давлат дастурига кўра, халқ депутатлари кенгаши ваколатларини кенгайтириш мақсадида 2018 йил 1 майга ҳокимнинг кенгаш раҳбари сифатида мақомини бекор қилиш тўғрисида қонун лойиҳаси тайёрланиши лозим эди. Аммо лойиҳа ҳозирга қадар тайёрланган эмас.\nЎзбекистон иқтисодиёти коронавирус туфайли қийинчиликка дуч келиши башорат қилинди\nЎзбекистон иқтисодиёти Хитойдаги коронавирус туфайли қийин шароитларга дучор бўлиши мумкин (www.daryo.uz, 5 февраль). Бу ҳақда Fitch Solutions компаниясининг шарҳида сўз боради.\nМазкур ширкат таҳлилчиларининг фикрича, 2020 йилда Ўзбекистон иқтисодиётининг реал ўсиши 5,4 фоизгача пасаяди. 2019 йилда бу кўрсаткич 5,6 фоиз бўлиши тахмин қилинган эди.\nБунинг сабаби ташқи чекловлар, жумладан, Уханда коронавируснинг тарқалишидир. Мазкур ҳолат Хитойнинг ўсиш истиқболлари учун, айниқса, савдо ва импортга жиддий хавф туғдиради. Ўзбекистон экспортининг энг катта улуши эса айнан Чин ўлкасига тўғри келади.\nҚайд этилишича, ўзбек сўмининг қадрсизланиши ва инфратузилманинг сустлашиши оқибатида инфляциянинг ошиб бориши иқтисодий вазиятнинг тобора беқарорлашувига олиб келади. Таҳлилларга кўра, Ўзбекистон жаҳон иқтисодиётига савдо ва инвестициялар орқали боғлангани туфайли мамлакат кескин иқтисодий инқирозга дуч келиши мумкин.\nВазир Шерматов: “Пул ёмон деган тушунча билан биз узоққа боролмаймиз!”\nХалқ таълими вазири Шерзод Шерматов болаларни пул топишга ўргатиш борасидаги фикрлари билан ўртоқлашди (www.kun.uz, 3 февраль). Вазирга кўра, Ўзбекистон кўп йиллар социалистик тузумда яшагани сабаб одамлар онгида пулга нисбатан салбий қараш шаклланган.\n“Мана, масалан, бу ҳақида битта пост қўйсам ҳам, унинг тагида изоҳлар кўряпман: “Эй вазир, ноинсоф, сен нима учун пул ҳақида гапиряпсан?!” Яъни болани пул топишга ўргатиш дегани худди бир салбий, ёмон нарсадек. Пул ёмон деган табиат билан биз узоққа бормаймиз. Пул топиш ёмон бўладиган бўлса, биз фақат камбағал давлатга айланиб қоламиз”, деган Ш. Шерматов.\nВазир мисол сифатида америкалик 9 ёшли видеоблогер бола 1 йилда 26 миллион доллар ишлаганини келтирган.\n“Пул ёмон нарса эмас. Бой бўлсангиз, кўпроқ одамга ёрдам бера оласиз, кўпроқ одамга яхшилик қила оласиз… Пулни ёмон кўрсангиз, пул сиздан қочади. Бу нарсани айтсам, эски дунёқарашдаги одам мени албатта тошбўрон қилади”, деган вазир Ш. Шерматов.


YOUTUBE канал очиш ва даромад қилиш ! » Ваисов Сардор - Личный блог !\n02.05.2020 6 995 1 imvaisov\nYOUTUBE канал очиш ва даромад қилиш !\nАссалому алайкум азизлар, бугунги мавзуимиз сизлар билан ютуб канал очиш ва ундан даромад килиш хакида бўлади.\nНималарга эьтибор бериш керак ?\nАвваламбор бирон қизиқарли мавзуни танлаб, каналинггизни таййорланг, қизиқарли видеолар жойлаштиринг, номларни тўгғри танлаб, хештеглар киритинг !\nҚанча пул топиш мумкин ?\nЮтуб сизга хар бир 1000 просмотр учун курилган мамлакатдан келиб чикган холда 0.25$ дан 4$ гача пул тўлайди.\nПул топишни бошлаш учун сизнинг қаналингиз 1000 та обунчи ва 4000 соатлик кўришларга эга бўлиши керак халос.\nХар 1 кун оралаб хар хил қизиқарли видеолар кўйинг, шахсий видеоларинггиз бўлса янада яхши.\nЭнг асосийси эринманг ва сиз албатта яхши натижаларга эришасиз.\nYoutube даги UZ STUDENT канали йилига 10 000 АҚШ доллари фойда қилади.\nFUTBOL OLAMI қанали ойига 30 мингдан 40 000 Россия рублигача фойда олади.\nАгар сизда озроқ бўлсахам қизиқиш уйғонган бўлса келинглар қанал очиш жараёнини бошлаймиз !\nБунинг учун олдин YouTube сервисида Google аккаунтингиз билан рўйхатдан ўтишингиз (авторизация қилишингиз) лозим. Агарда ҳалиям аккаунтингиз йўқ бўлса, «Войти» тугмачасини босиб, кейин «Создать аккаунт»ни танлаб, уёғига тизим кўрсатмаларига риоя қилсангиз, тезда аккаунт очиб оласиз.\nGoogle аккаунтингиз билан YouTube’га кирганингиздан кейингина канал очишга кириша оласиз. Мазкур хостингда икки хил видеоканал очсангиз бўлади: шахсий (ўз номингиз билан) ҳамда шахсий бўлмаган (исталган ном билан).\nYouTube’да шахсий канал очиш\nАгарда сиз ўз видеоблогингизни яратмоқчи бўлсангиз, айнан мана шу вариант тўғри келади. Унинг номи ҳамда белгиси ҳам худди ўзингизнинг Google профилингиздан автоматик тарзда олинади. Сиз битта аккаунтингиз доирасида фақат биттагина шахсий YouTube-канал оча оласиз.\nБунинг учун YouTube интерфейсининг юқори ўнг бурчагидаги ўз профилингиз белгиси устига сичқонча билан чертинг. Агарда пастга очилган менюда «Ваш канал» банди кўринса, демак – тизим аллақачон сиз учун уни очиб қўйибди экан:\nБунгача сиз YouTube’да бирор роликка изоҳ ёзган ёки плейлист яратган бўлсангиз шунақа – тизим сиз учун канални ҳам тайёрлаб қўяди. «Ваш канал»ни босиб, ўз каналингизни бошқаришни бошлашингиз мумкин.\nБордию профилингиз белгиси устига босганда пастга очилган менюда «Ваш канал» эмас, балки «Создать канал» банди кўринса – тизим сизга канал тайёрламаган экан:\nДемак, айни мана шу жойни босиб, шахсий каналингизни ўзингиз яратасиз ва «С вашим именем» вариантини танлайсиз:\nБуёғига тизим йўриқномаларига амал қилиб, шахсий блогингизни яратиб олаверасиз.\nСавол ва мурожаатлар учун бизнинг гурухимизга аъзо бўлинг: https://t.me/forexuzbekistangroup\n#1 Shaxlo Гости 1 ноября 2021 19:58


Мадагаскар оролида мусулмонлар сони тобора кўпайиб бормоқда. Буни сўнгги йилларда ўтказилган аҳолини рўйхатга олиш натижалари кўрсатиб турибди.\nШундай қилиб, қайд этилган маълумотларга кўра, 2010 йилда оролдаги аҳолининг 1,1 фоизи ислом динига эътиқод қилган бўлса, 2017 йилга келиб, бу кўрсаткич 15 фоизга етган. Таъкидлаш керакки, оролдаги мусулмонларнинг катта қисми шахсий қарори билан исломни танлаган.\nУлар орасида 49 ёши Жан-Жак Ревана ҳам бор. Туркиянинг Anadolu ахборот агентлигига берган интервьюсида айтишича, у 15 йил аввал ҳам христиан динига эътиқод қилган ва доимий равишда черковга бориб турган.\n« Мен доим бошқа динларга қизиқардим. Бироқ Ислом дини менда жуда катта таассурот қолдирди ва мен мусулмон бўлдим», - дейди у.


Таъкидлаш лозимки, айни ёзги таътил мавсумида мамлакатимиздаги мактабдан ташқари таълим муассасалари ҳамда мактаблар қошидаги кундузги оромгоҳларда ўқувчи-ёшларнинг олган билимларини мустаҳкамлаш учун қатор тўгараклар фаолият кўрсатмоқда. Жумладан, халқ ҳунармандчилигини ўргатишга ҳам алоҳида эътибор қаратилаяпти. Кўргазмадан ана шундай иқтидорли ўғил-қизларнинг таътил давомида тайёрлаган ҳунармандчилик маҳсулотлари ўрин олган.\n— Тикиш-бичишга жуда қизиқаман, — дейди “Баркамол авлод” республика техник ижодиёт маркази аъзоси, пойтахтимиздаги 117-мактаб ўқувчиси Комила Абдуғаниева. — Бу ерга калава ипдан тўқилган турли кийим-бошлар ҳамда қўғирчоқларни олиб келдим. Булар кўпчиликка хурсандчилик бағишлаяпти.\nШунингдек, кўргазма доирасида уста-ҳунармандлар, ўқитувчилар ўғил-қизларга ҳунармандчиликнинг сир-асрорлари ҳақида маҳорат дарслари ўтишмоқда.\nМазкур рукндаги бошқа мақолалар: « Инсон манфаатлари — олий қадрият\tЭзгу ташаббус, юксак шижоат »


Нодир Жонузоқ (1976) | www.ziyouz.uz\nБош саҳифа Ўзбек шеъриятиЎзбек замонавий шеъриятиНодир Жонузоқ (1976)\nЧоп этилган 16.10.2013 10.02.2018 МуаллифZiyouz.uz\nМен 1976 йилнинг 14 мартида Самарқанд вилоятининг Булунғур туманидаги “Килдон” фуқаролар йиғинига қарашли Сартюзи қишлоғида туғилганман.\nҚишлоғимиз кичкина бўлиб, ўша пайтлари табиий газ, тоза ичимлик суви бормаган, 20-25 чоғли хонадон учта ҳовуз сувидан фойдаланар эди. Ўша ҳовузлардан бири бизнинг ҳовлимиз олдида жойлашган. Ҳали ҳам одамларнинг корига яраб турибди. Ёз кечалари ҳовуз четига ўтирволиб, сувдаги ойнинг акси-ю, юлдузларнинг жимир-жимирини томоша қилиш жуда мароқли эди.\nИлк машқларимни 12-13 ёшимда, ўша пайтлари шеърлари «Ғунча», «Гулхан» каби журналларда чоп этилган тенгдошларимга ҳавас қилиб қоралаганман. Гарчи у битикларни шеър деб бўлмаса-да, оила а]золаримиз – дадам, аям, ука-сингилларим томонидан фавқулодда ҳодиса сифатида қабул қилингани эсимда. Ахир, яқин аждодларимиз, қавм-қариндошлар орасида қофия тизгувчи одам бўлмаган-да! Хуллас, шу-шу, қофиябозлик касалига чалиндим. Сал кейинроқ — қалбга муҳаббат оралагач, битикларимда тафт пайдо бўла бошлади…\nШоир ким? Шеър нима учун ёзилади? Ҳақиқий шеър қандай бўлиши лозим? Бу саволларга ўтган йиллар мобайнида кўп жавоб излаганман. Ҳар гал жавоб топгандай бўламан-у, бироз ўтиб, фикримдан қониқмайман. Ўйлаб қарасам, шеър ёзаман дея, сўзларни кўп увол қилибман — гуноҳидан қўрқаман энди. Ҳарҳолда, шеър ёзиш шунчаки эрмак ҳам, панд-насиҳат ёки тарғибот қуроли ҳам эмас. Ижод – шоирнинг ўзига ҳам бўйсунмайдиган фавқулодда зиддиятли жараён. Бу ҳолат осмону-фалакка ўрлаётган қуюнга ўхшайди: шоирни бир лаҳза юксакка олиб чиқиб, у бехабар бўлган уфқларни кўрсатади.\nБир гал ёндафтаримга ёзиб қўйгандим: «Шоир худди дарахтга ўхшайди. Дарахт карбонат ангидридни ютиб атрофга кислород тарқатгани каби, шоир ҳам одамларнинг дард-аламларини ҳазм қилиб, теваракка ёруғ туйғуларни, орзу-умид бўйларини сочади». Ҳали ҳам шу фикрдаман.\nШеърларим — безовта юрагимнинг кардиограммаси. Навоий, Машраб каби буюк шоирлари бор халққа ўзингни шоир дея танитиш жуда ҳам ноқулай. Лекин ўзингча бирон нарса қоралагандан кейин уни ўқимасликнинг, чоп этмасликнинг ҳам иложи йўқ. Ҳеч бўлмаганда, биронта шеърим кимгадир маъқул бўлса — бахтиёрман.Сизга ёруғ туйғулар тилаб,\nМен учун аянг:\nСиз борсиз — мени тарк айламас омад.\nИшим жойида —\nКўксимда орзулар ётибди чақнаб.\nЗувалам пишганми ойнинг лойидан,\nГоҳида меҳрга қолсам-да чанқаб —\nОламга муҳаббат пуркагим келар,\nСевгига ғарқ бўлсин дейман она ер.\nҚалбимни парилар қўлма-қўл элар,\nТунлари ухлолмай ёзарканман шеър.\nТўғри, сиқиламан баъзан,\nКимга керак, дейман, қуйма байтларим.\nШоирлик мен учун эди-ку шараф\nЁнингизда ўйнаб юрган пайтларим…\nСиздай силамади бошимни ҳаёт,\nҚозонда қоврилдим, қайнадим, пишдим.\nВа бугун ўзимга қарасам, ҳайҳот,\nНигоҳим бегона одамга тушди!?\nУ менга ўзича беради танбеҳ,\nОғамдай турткилаб йўлига солар:\n«Болангга ош бўлмас қофия, ташбеҳ,\nНима керак сенга қуруқ ғавғолар?!\nАхир, йўқ эмас-ку сенда лаёқат.\nҚадрингга етишмас куйсанг-да чандон,\nУнга жим боқаман,\nУни тушунаман — ўзича ҳақдир.\nЛекин нима қилай, аяжон, яна\nМени оловларга йўлласа тақдир?!\nНетай, яшолмасам хотиржам, сокин,\n«Қўлингга қалам ол, — деса бир овоз, —\nҲар бир сўзимизни ёзиб ол, ёки\nБиз сендан бутунлай кечажакмиз воз!»\nАя, бу мен учун энг оғир кулфат,\nАя, менга бундан ортиқ ғам йўқдир.\nУ — менинг руҳимга азалий улфат,\nУ борки қорним ҳам, қалбим ҳам тўқдир.\nКўзимга кўринмас гоҳида дунё,\nУнинг васли билан яшайман сармаст.\nУ келса — мў‘жиза бўлади бунёд,\nУ келса — ҳар қандай оғриқ писандмас.\nСиз учун сўзларим чигал,\nБеҳуда ўйинга ўхшайди балки.\nГўёки кирволиб ғилоф ичига,\n«Коинот — шу», дея этяпман талқин.\nБироқ маслагим шу,\nқўлимдан тутгандай Хизрнинг ўзи.\nДамба-дам тўсиқлар, ғовлар чиқсаям,\nМанзилга етамиз ёвлардан ўзиб.\nҚалбимдай чечакка тўлганда қишлоқ,\nҚонимдай гупирса лойқа ариқлар —\nМен кириб бораман тойчоқдай кишнаб,\nТўзғиб кетар барча алам, оғриқлар.\nУнгача чиданг Сиз,\nМасрур бўлинг доим,\nСиз борсиз — мени тарк айламас омад…\nОлифта шаҳар —\nялтироқ йўллару сунъий гузарлар\nилону чаёндай чирмашиб чақар…\nДод солиб қолса-да дардсиз гўзаллар —\nқайтаман энг тоза шеърларим билан.\nҚишлоқ пешвоз чиқар,\nчиқар басма-бас —\nмен суйган қизлар ҳам…\nЎлаяпман — ранжиманг тағин,\nҚололмайман бу ерда собит.\nЯсаганман ўзимга тобут.\nЖар солади мушфиқим — сабо,\nЧорлайверар дўсту ғанимни.\nМеҳмон бўлган Азроил бобо\nШабнам билан ювар танимни.\nҲаётимни муқаддас билиб,\nУрфу-русум қилурлар ул-бул.\nШеърларимни тиловат қилиб,\nЖанозамни ўқийди булбул.\nЯпроқчалар солади уввос,\nЎксимасин майсалар нега?!\nКўмиламан энг тоза, энг соз,\nЭнг чиройли гулнинг тагига.\nКўм-кўк рангга киради жониб,\nЧайқалади зил-замбил ҳислар.\nЮрагимни алвондай ёпиб,\nТобутимни кўтарар қизлар!\nБир аёл бор —\nКўп кўзикмас… ийманар сиздан,\nОғриқлари ўзига аён.\nМанглайига сингиб кетган туз\nКечалари милт-милт эрийди.\nЭри яхши кўради… афсус…\nУ ҳам яхши кўрар эрини.\nБир-биридан яширар тушин,\nЯшайдилар бир-бирин асраб.\nТушунади ҳатто говмуши,\nБерар эккан оққина ҳасрат.\nБир мискин у… ҳаётнинг барча\nДаъвосига жимгина кўнган.\nБир мискин у… бевафоларча\nКелажаги ўтмишга дўнган.\nҲақ ҳукми етиб,\nҚабоғлари ёпилар куни —\nМозорига бешикда элтиб,\nАлла айтиб кўминглар уни!..\nНафасингиз — энг хушбўй атир,\nОразингиз истамас ғоза.\nЭрон қизи — Шаҳина надир,\nГулгунроқсиз ундан, Шаҳноза.\nКўзингизда мавж уради Бахт,\nСиз енгилсиз, лекин чўкасиз.\nСал жилмайсам — куласиз қаҳ-қаҳ,\nСал инжилсам — кўзёш тўкасиз.\n«Мени шунча суясизми?!» — деб\nРасмингиздан ҳар кеч сўрадим.\n«Уялтирманг одамни ҳадеб» —\nСизга нени қилар ҳикоя?\nБилмайди-ку ичкин ғайбимни —\nСурат сийрат эмас-да, шояд\nМен ҳақимда майда гаплар кўп:\nҚанча нозик қўлчани ўпган…\nСиз ишонманг! Ҳаммаси кўпик,\nКўнглим аён эмас-ку кўпга.\nБиласиз-ку касбу коримни,\nСевги дея не кўйга тушдим.\nУнутдимми йигит оримни?!\nГарчи букун ҳаммаси тушдир…\nСиз эртакдан чиқиб келдингиз,\nЭтагингиз ўпар ҳурлар ҳам.\nҚошингизда — иккита денгиз,\nҲар томчиси жонимга малҳам.\nЁш тўкасиз — инжилсам агар,\nСал жилмайсам — қаҳ-қаҳ куласиз.\nЭй, руҳимни куйдирган ахгар,\nҚачон менга ҳамдам бўласиз?\nЧайқаламан тиғдай расанда,\nТанҳоман-ку, келинг — тоқсиз Сиз.\nМен Есенин бўлолмасам-да,\nШаҳинадан сулувроқсиз сиз!\nМай тугади. Қишлоқда\nБошланди ғалла ўрим.\nМен бормайман, мен — пўрим.\nЎзим хонман, ўзим бек.\nГўё ҳамма кўзимга\nБоқар таъна қилгандек.\n«Арпангни хом ўрдимми?!\nТошингни тер…» — куяман.\nЁзиш мумкин энди шеър,\nДеҳқонга шеър битиш шарт:\n«Ука, жавлон уравер,\nТопилмайди сендай мард.\nКўзингга тер қуйилсин,\nНафасинг — иссиқ буғдай.\nХирмон-хирмон уйилсин —\nВатанга керак буғдой.\nХалқ оч қолмас сен бўлсанг,\nСоя топар ўтда ҳам.\nТамом бўлар сен сўлсанг,\nМендай қанча муттаҳам.\nДемак, олов фаслида\nҚўлдан тушмасин ўроқ.\nУ ўроқмас аслида —\nМенга йўналган сўроқ — ?\n«Қайтмайсанми?» — «Билмайман,\nШаҳар қилди дабдала.\nТунда Ойга йиғлайман,\nЮрагим — яйдоқ дала.\nНафрат мўл-у меҳр оз,\nҚарашлар бир қолипда.\nГўзал ҳисларим — танноз,\nФикрларим — олифта.\nСуянчиқ йўқ, устун йўқ —\nҳар одимда битта жар.\nХудо бор-ку! Кўнглим тўқ…\nНе деяпти одамлар?\nКим айтди?! Йиқиляпман!?\nЁлғон. Орзу-ўйим — оқ.\nФақат… шу… сиқиляпман…\nЖонга тегди бўйинбоғ!»\nОсуда, тинч йўлдан ҳам юрак ютиб ўтар жим,\nТопилмайди оламда юрагига мутаржим,\nКим билсин, балки у ҳам шаҳзодасин кутар жим,\nАхир, ўз бахтин кутиб яшайди-ку бари қиз,\nСинглисини узатиб, ўзи қолган қариқиз.\nБолаликка йўлак йўқ. Олдга ҳам. Бир жойда лол,\nҲалинчакка осилиб ўз-ўзича очар фол:\nБалки бугун ё эрта ёки индин, эҳтимол…\nФоли ўзгага тўғри — ўзига тескари қиз,\nҚўшни уйда кул бўлиб ёр-ёр айтар қариқиз.\nЧеҳраси доғли дея ҳавас қилади Ойга,\nСочининг бир толаси зарбидан синар ойна.\nТушин айтмайди ҳатто тушунмайди деб сойга,\nКўнглининг гирдобидан қўрқар, тубсиз қаъри, қиз,\nХаёлида балиқлар билан сузган қариқиз.\nБорми унга дугона, борми дардин сўровчи?\nБорми унинг зорига етадиган зўр овчи?\nБу эшикни ҳар кимса қоқар — кўринмас совчи,\nОстона ҳатлаб энди чиқмас ўзи нари қиз,\nСояси — ўзи, соя бўлиб қолган қариқиз.\nҲалқа-ҳалқа мунг сочар қароқлари ҳавога,\n«Кимнинг қобирғасиман?» — бўзлар Момо Ҳаввога,\nУ ҳам гул-ку — бир куни очилишга даъвогар,\nОчилса, ҳовлисини жаннат қилар пари қиз,\nЯпроқлари остида ифор тўла қариқиз.\nОна — тинсиз: кексарган юрагин тимсоҳ ғажир,\nОта — тилсиз: қариган манглайи ғиж-ғиж ажин,\nЁ, Худоё, сен бу уч қулингга ўзинг ачин,\nКетаяпти кун сайин, ой сайин Сен сари… қиз,\nКўзларидан тўкилиб дуолари — қариқиз…\nКўксимга ханжар санчдим-қондай чиқди бу шеърим\nЎттиз уч йил тўлғонган жондай чиқди бу шеърим,\nРости, ўзим билмайман, қандай чиқди бу шеърим..\nКўзёшингдай самода омонат Ер шари, қиз,\nТўкма, йўқса, йўқликка йўл оламиз, қариқиз!..\nБу қиз билан ҳар куни\nДарров топардим уни\nДеворга бекинган чоқ.\nҚўл ушлашиб адирга\nЧопар эдик ҳаккалаб.\nҚайтардик кейин бирга,\nҚўймас эдим яккалаб.\nКафти билан ёпарди.\nБекинарди. Мен уни\nОҳудай эди қочоқ.\nКейин билсам, аслида\nБу дунё — бекинмачоқ.\nБир кун огоҳ қилмасдан\nБир бурчакка чекинди.\nОвоз бердим: «Бўлди, чиқ,\nҚанисан?..» — тинглар эди.\nЛекин негадир пиқ-пиқ\nЧиқмасдан йиғлар эди.\nКирай десам ёнига,\nТўсиқ бўлди янгалар.\nИгна санчиб жонимга,\nДил дардимни янгилар.\nТашқаридан сўз қотдим:\n«Ҳаммаси ўйин эди,\nКўз юмдиму — йўқотдим,\nБуёғи тўйинг энди…»\nШундан бери ҳар куни\nУзоқдан кўриб уни,\nШу заҳот бекинаман.\nКўриб турару зимдан,\nҲеч қачон тополмайди…\nЧиройлисиз. Гўзалсиз. Мағрур.\nТашлайсиз гоҳ кўз қирингизни.\nТалпинади юрак қурмағур,\nБилсам дейди дил сирингизни.\nАммо сира бузмайсиз пинак,\nХотиржамсиз. Сокинсиз. Сипо.\nГўё йўқ сиз етмаган тилак,\nГўё сизда дунё бахти жо.\nҲолбуки ҳар лаҳза бетиним\nҚалбингизда отилар вулқон.\nГарчи қушдай юрсангиз-да жим,\nҚонингизда ухлайди тўфон.\nБепарвосиз. Вазмин. Осуда.\nОққуш каби қиласиз пардоз.\nГўё беўй, беғамсиз жуда,\nГўё иссиқ ҳисларингиз оз.\nАдашдимми ё кўнгил бериб?\nЎйлайверсам – юрагим оғрир.\nПойингизга тўкилдим эриб…\n← Аввалги Аввалги Алишер Назар (1976)\nКейинги → Кейинги: Ғайрат Мажид (1976)


Нью-Йорк университети олимлари маълумотлар сақлашга ихтисослаштирилган янги технологияни омма эътиборига ҳавола этишди.\n“Wet computing” дея номланган ушбу кашфиёт суюқлик шаклида. У махсус қурилмалар орқали компьютер ёки мобиль алоқа воситаларига уланади. Эритма таркибида кўплаб нанозаррачалар мавжуд бўлиб, унинг бир ошқошиғи террабайт маълумотни ўзида сақлай олади.\nБу технология магнит дискларга нисбатан анча қиммат. Шу боис тадқиқотлар давом эттирилмоқда.\nПятница, 08 Август 2014 11:32\nМитти эшитиш мосламаси\nОлимлар “Ormia ochracea” дея номланган пашша турининг эшитиш аъзоси асосида энг митти ва сезгир эшитиш мосламасини яратишди. Икки миллиметрдан узунроқ мазкур мослама жуда суст товушларни ҳам илғаб, шовқинда ҳам одам овозини ажрата олади.\nМутахассисларнинг фикрича, бу технология келгусида эшитиш қобилияти сусайган одамлар учун жуда кичкина, қулай ҳамда кам энергия сарфлайдиган мосламалар тайёрлаш имкониятини берар экан.\nПятница, 08 Август 2014 11:31\nСамолёт қулаб тушди\nФранциянинг Сен-Жан-ле-До-Жумо коммунаси (маъмурий ҳудуд)да енгил моторли сайёҳлик самолётининг қулаб тушиши оқибатида икки киши ҳаётдан кўз юмди. Улардан бири лайнер учувчисидир.\nБу ҳақда “Франс Пресс” ахборот агентлиги хабар тарқатди. Фалокат юз берган вақтда самолёт бортида жами беш киши бўлган. Улардан уч нафари турли даражада жароҳатланган. Воқеа сабаблари ҳозирча номаълум.\nПятница, 08 Август 2014 11:18\nНуфузли мусобақага қизғин ҳозирлик\nЖорий йилнинг 16 — 28 август кунлари Хитойнинг Нанкин шаҳрида ўсмирлар ўртасидаги II ёзги Олимпиада ўйинлари бўлиб ўтади. Унда 28 нафар ҳамюртимиз спортнинг ўн тўрт тури бўйича мусобақаларда иштирок этади.\nПятница, 08 Август 2014 11:13\nЗамонавий спорт маскани\nҒиждувон тумани “Армичан” қишлоқ фуқаролар йиғини ҳудудидаги 44-умумтаълим мактаби учун замонавий спорт зали қурилди.\nШаҳрисабзлик ёш ҳунарманд Алишер Машрапов Темурийлар даврида бунёд этилган Кўкгумбаз, Оқсарой тарихий обидаларининг ёғочдан ишланган кичик намунасини яратди.


«Антирадар» учун жарима қўлланиладими? Тошкент шаҳар ЙҲХБ матбуот котиби ушбу саволга жавоб берди - 27 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Август » 27 » «Антирадар» учун жарима қўлланиладими? Тошкент шаҳар ЙҲХБ матбуот котиби ушбу саволга жавоб берди\n«Антирадар» учун жарима қўлланиладими? Шундай савол билан «Mahalla» газетаси мухбири Тошкент шаҳар ЙҲХБ матбуот котиби Қаҳрамон Худойбергановга мурожаат қилди.\n— Тўғри, дунёнинг кўплаб мамлакатларида радар-детекторлардан фойдаланиш қатъиян ман этилган, — дейди Қ.Худойбердиев. — Европанинг аксар ҳудудида ҳайдовчи машинада бундай мосламани сақлагани учун жиноий жавобгарликка ҳам тортилиши мумкин. Аммо Ҳамдўстлик давлатлари, жумладан, мамлакатимизда қабул қилинган қоидаларга кўра бу мосламалардан фойдаланиш тақиқланмаган. Бу борада, асосан, радар-детекторларнинг йўл ҳаракати хавфсизлигига баъзи ижобий таъсирлари инобатга олинган. Зеро, бизнинг асосий мақсадимиз қоидабузарликни аниқлашгина эмас, балки йўлларимизда бахтсиз ҳодисаларни имкон даражасида камайтириш ҳисобланади. Ходимларимиз томонидан тезликни аниқловчи радарлар, асосан, йўлнинг аҳоли пунктларидан ўтган қисмлари, хавфли бурилишлар ва бошқа шу каби ҳудудларга ўрнатилади. «Антирадар» тезликни белгиланганидан ошириб ҳаракатланаётган машина ҳайдовчисини олдинда хавфли ҳудуд борлигидан огоҳлантиради. Натижада кўплаб бахтсизликларнинг олди олинади. Агар шунда ҳам ҳайдовчи тезликни пасайтирмаса, тегишли равишда жаримага тортилади. Шу ўринда бугунги кунда жарималар миқдори ошиб бораётганини таъкидлаб ўтиш жоиз. Ҳайдовчилар тезликни ошириб, ўзлари ва атрофдагилар ҳаётини хавфга қўйгандан кўра, қоидага амал қилишгани маъқул.


Пул билан ҳал қилиб бўлмайдиган иш – нега Америка вакцинасиз қолди? - Zamin.uz\n07:00 / 14.10.2020\nФармацевтика компаниялар боши устидан зар сочса ҳам, АҚШ вакцина пойгасида ортда қолди. Россия ва Хитойда бир неча вакциналар савдога чиқариш даражасига етиб келган.\nЯқинда АҚШ президенти Дональ Трамп Америкада коронавирусга қарши вакцина президент сайловларидан сўнг пайдо бўлишини хабар қилди.\n“Мен вакцина сайловдан олдин пайдо бўлиши керак деб ўйлагандим, лекин бу жараёнга сиёсат аралашди. Улар ўз ўйинларини ўйнашмоқда. Вакцина сайловдан сўнг дарҳол пайдо бўлади”, - деди Трамп\nШу билан бирга АҚШ президенти барча америкаликларга бепул вакцина билан биргаликда – ўзи даволанган препаратларни беришни ваъда берди. Трамп даволанган дорилар арзон эмаслигини ва АҚШ тиббиёт тизими дунёда етакчи ўринда турмаслигини ҳисобга олганда – бундай ваъда жуда яхши натижа беради дейиш мумкин. Айниқса PR мазмунида.\nОқ уй вакцина ишлаб чиқариш учун 12 миллиард долларга яқин пул сарфлади. Ушбу маблағлар Американинг ва Европанинг етакчи фармацевтика компаниялари орасида тақсимланди. Масалан американинг Novavax биотехнологиялар компанияси 1,6 миллиар доллар олган.\nЛекин АҚШ маъмуриятининг асосий умиди Британия-швециянинг AstraZeneca компанияси ҳамда Оксфорд университети яратаётган вакцина билан боғлиқ эди. Лекин дастлабки синовлардаёқ ушбу вакциналар киритилган кишилар соғлиғида муаммолар пайдо бўлди. Вакцина синовлари тўхтатилди.\nМаълумки, ёз ойларида эса АҚШ, Буюк Британия ва Канада Россияни киберҳужумларда айблаб вакцина ишлаб чиқаришга доир маълумотларни ўғирлашга уринишда айблашган эди.\nЭнди бўлса стратегия ўзгарган шекилли. Америка Қўшма штатлари Контрразведка ва хавфсизлик маркази (NCSC) директори Уильям Эванин Россия, Хитой ва Эронни Америкага COVID-19га қарши вакцина ишлаб чиқаришда халал беришда айбламоқда.\nNCSC директорининг сўзларига кўра, - "умумман олганда, русларда ҳеч қандай вакцина йўқ". Ҳа майли, америкаликлар ўз раҳбарияти нервларини ҳимоя қилмоқчи шекилли. Уларга яқинда Россияда “Вектор” маркази томонидан ишлаб чиқилган иккинчи вакцина ҳам рўйхатдан ўтказилишини айтишга қўрққан шекилли.\nУшбу вазиятга глобал нуқтаи назардан қараганда – бир нарса кўринади. Вашингтон ўзининг ҳар қандай муваффақиятсизликларида – Москвани айбдор қилишга одатланган.\nДунёнинг вакцина учун пойгасида ғалаба қозониш Вашингтон учун жуда муҳим эди. Бунда нафақат Трампнинг сайловолди устунлиги балким Американинг дунёда энг етакчи, илмий жиҳатдан энг ривожланган ва чексиз имкониятларга эга давлат экани дунё ҳамжамияти олдида яна бир бор тасдиқланган бўларди.\nЛекин, дунёнинг бир неча етакчи фармацевтика компаниялари устидан сахийлик билан пул сочган бўлсада – Америка мақсадига эриша олмади. Ҳа, АҚШ ушбу жараённи молиялаштириш учун нафақат 12 миллиард, балким 50 ва ҳатто 100 миллиард харажат қилиши ҳам мумкин эди. Лекин бу дунёда фақат пул билан ҳал қилиб бўлмайдиган ишлар ҳали ҳам бор.\nУмуман сўнгги йилларда АҚШга анъанавий устуворлик бериб турган “устунлар” бирин кетин панд бераётганини кузатиш мумкин. Собиқ ҳамкорлар ва халқаро ташкилотлар АҚШ сиёсий таъсири доирасидан чиқмоқда, маъқул келмаган давлатларда “рангли инқилоблар” уюштириш технологияси ҳам панд бермоқда.\nВакцина ишлаб чиқариш пойгасида орқада қолиш эса - АҚШ қудратининг асосий устуни бўлган доллар ҳам ҳамма нарсага қодир эмаслигини яққол кўрсатди. “Замин” янгиликларини “Facebook”да кузатиб боринг\nКоронавирусга қарши вакцина октябрда бозорга чиқиши мумкин\n8-09-2020, 09:50, Дунё\n3-07-2020, 23:12, Дунё\n6-06-2020, 04:57, Дунё\n11-05-2020, 10:53, Дунё\nЗеленский коронавирусга қарши биринчи бўлиб вакцина ихтиро қилганга 1 млн доллар бермоқчи\n12-04-2020, 23:30, Дунё


Учқўрғонлик Тоштемир ота Камолов бугун 105 ёшини қарши олмоқда\nПрезидентимизнинг 2015 йилда 26 августдаги фармонига биноан Наманган вилоятининг Учқўрғон туманида яшовчи Тоштемир Камолов “Шуҳрат” медали билан тақдирланган эди. Қўғай қишлоқ фуқаролар йиғини Пахтачи маҳалласида истиқомат қилувчи Тоштемир отанинг хонадони бугун хар кунгидан гавжум. Негаки у 105 ёшини қарши олмоқда.\nТадбирда қўшни Андижон вилоятидан қариндош-уруғлари ҳамда Наманган вилояти ҳокими Х.Бозаров, туман ҳокими, шунингдек, жамоат ташкилотлари вакиллари отахонни таваллуд кунлари билан табликлаш учун йиғилишди. Кўп йиллик ва самарали меҳнатлари туфайли туманда ижтимоий-иқтисодий, қишлоқ хўжалиги ва қурилиш соҳаларида ислоҳотларни рўёбга чиқаришда баракали ютуқларни қўлга киритишда отахонни меҳнатлари эътироф этилди. Бундан кейин ҳам ғайрат-шижоат ва ёшларга хос ибрат мактаби билан фаолият юритишларида омад, мустаҳкам соғлик тилаб қолишди.\n- Бугунги кунларга етказганига шукр, – дейди Таштемир ота. – Мамлакатимизда одамлар меҳнатининг роҳатини, фарзандларининг бахтини кўриши учун ҳамма шароит бор. Бундан менинг кўнглим тоғдек ўсмоқда. 9-май - Хотира ва қадрлаш куни арафасида Юртбошимиз биз кекса фаҳрийлар ва нуронийларга эъзоз ва эҳтиром кўрсатганидан бошимиз осмонга етди.\nқарши Учқўрғонлик Тоштемир ота олмоқда Камолов ёшини бугун


Самвел Бабаян: "ОЧЛ даражасидаги ўйин бўлди"\n1 апрель, 23:09\nСуперлиганинг 4-туридан ўрин олган "Пахтакор" ва "Навбаҳор" ўйини мезбонларнинг минимал ҳисобдаги ғалабаси билан якунланди. Баҳсдан кейинги матбуот анжуманида "лочинлар" устози Самвел Бабаян ўз фикрлари билан ўртоқлашди.\n– Бу биринчи давранинг марказий ўйинларидан бири эди. Ўйинга келадиган бўлсак, дуранг адолатли натижа бўларди. Яхши вазиятларга эга бўлдик, бироқ ҳужумларимиз ўхшамади.\nБиз голдан кейин ўйинни ташлаб юбормадик. Биз олдинга боришга ҳаракат қилдик. Футболчилар охиригача ўйнашди.\nГол таянч зонасидаги хатодан кейин урилди. У ерда бўлмаслиги керак бўлган футболчилар пайдо бўлиб қолди. Бу ОЧЛ даражасидаги ўйин бўлди. "Навбаҳор"да янги жамоа йиғилган. Таркиб 60-70 фоизга янгиланган. Ўйиндан-ўйинга кучайиб борамиз.\nУчрашувдан кейинги жанжал ҳақида хабарим йўқ.\nПахтакорда хам худди шунча фоиз футболчи янги қўшилган жамоага


Давлат хизматлари агентлиги: энди одамлар сарсон бўлмайди » Sangzor.uz - Инновацион ахборот портали\nSangzor.uz » ДХА янгиликлари » Давлат хизматлари агентлиги: энди одамлар сарсон бўлмайди\nУч йил муқаддам Президентимизнинг “Аҳолига давлат хизматлари кўрсатишнинг миллий тизимини тубдан ислоҳ қилиш чора-тадбирлари тўғрисида”ги фармонига асосан Адлия вазирлиги ҳузуридаги Давлат хизматлари агентлиги ташкил этилиб, тадбиркорлик субъектларига “Ягона дарча” тамойили бўйича давлат хизматлари кўрсатиш ягона марказлари Давлат хизматлари марказларига айлантирилганди. Давлат хизматлари агентлиги Жиззах вилоят бошқармаси бошлиги Бобур Умурзаков соҳада давом этаётган ўзгаришлар, фаолият такомиллашуви жараёнлари хусусида мухбиримизга қуйидагиларни сўзлаб берди.\nҲозир давлат хизматлари марказлари орқали 143 та турдаги давлат хизматлари кўрсатилмоқда. Агентлик томонидан 2020 йилнинг охирига қадар хизматлар сонини 160 тага етказиш режалаштирилган. 2017 йилда “Ягона дарча” орқали 120 мингдан ортиқ хизмат кўрсатилган бўлса, ДХА тизимига ўтилгач, мазкур кўрсаткич 2018 йилда 197 минг 196 тага, 2019 йилда эса 408 минг 147 тага етди. Эътиборлиси, ўтган давр мобайнида давлат хизматларидан фойдаланиш учун тақдим этиладиган ҳужжатлар сони 112 тадан 52 тага қисқартирилди. Давлат хизматларини кўрсатиш муддатларини кўрсатиш муддатлари эса икки баробарга қисқарди.\nМустақиллигимизнинг дастлабки йилларида корхоналарни давлат рўйхатидан ўтказиш 10 кунгача муддатда амалга оширилиб, 7 хил ҳужжат талаб қилинган. 2017 йил 1 апрелдан тадбиркорлик субъектларини давлат рўйхатидан ўтказиш ва ҳисобга қўйишнинг автоматлаштирилган тизими жорий этилиб, рўйхатдан ўтказиш реал вақт режимида, лекин 30 дақиқадан ошмадиган фурсатда амалга оширилиши белгиланди. ДХМ га келиш имкони бўлмаган фуқаролар учун дам олиш кунлари сайёр давлат хизматлари тақдим этилмоқда. Бугунги кунга қадар сайёр тартибда 3 минг 300 дан ортиқ хизматлар кўрсатилди.\nЮртдошларимизга янада кўпроқ қулайлик яратиш мақсадида 2019 йилнинг 1 апрелидан бошлаб барча хизматлар экстерриториал тамойил бўйича йўлга қўйилди, яъни фуқаролар исталган ҳудуддаги давлат хизматлари марказларига мурожаат қилиш ҳуқуқига эга бўлди.\nКарантин даврида ҳам давлат хизматлари агентлиги Жиззах вилоят бошқармаси, туман (шаҳар) давлат хизматлари марказлари, қолаверса, ФҲДЁ органлари изчил фаолият юритди.\nТуман (шаҳар) давлат хизматлари марказлари томонидан 2020 йилнинг ўтган даврида жисмоний ва юридик шахсларга жами 99 минг 141 та давлат хизматлари кўрсатилган. Хусусан, жорий йилда 6 минг 277 та тадбиркорлик субъекти давлат рўйхатидан ўтказилди. Бу ўтган йилга нисбатан 6 ярим марта кўп демакдир.\nҚонун бузилиш ҳолатларини ўрганиб, чоралар кўриш ҳам ДХАнинг асосий вазифаларидан биридир. Ташкилотлар кесими бўйича таҳлил қилинганда шу йили жами 673 та қонунбузарлик аниқланган. Айниқса, кадастр, архитектура ва қурилиш ҳамда маҳаллий ҳокимликларда меъёрий ҳужжатлар талабларига риоя этмаслик холатлари кўпроқ қайд этилди. Шу боис мазкур идораларга 26 та тақдимнома, 48 та огоҳнома киритилди ҳамда 55 нафар айбдор шахсга нисбатан маъмурий баённомалар расмийлаштирилди.\nТалаб эҳтиёжни ҳисобга олган ҳолда давлат хизматлари агентлиги томонидан жорий йил якунига қадар 30 дан ортиқ турдаги давлат хизматларини кўрсатиш режалаштирилмоқда. Масалан, 2020 йилнинг 1 апрелидан бошлаб руҳий касалликлар ёки наркология диспансери ҳисобида туриши ёки турмаслиги тўғрисидаги маълумотнома фуқароларга фақат давлат хизматлари ёки портал орқали тақдим этилмоқда. Шунингдек, ушбу йилда тадбиркорлик ва шаҳарсозлик фаолиятини амалга ошириш учун ер участкаларини электрон онлайн аукцион орқали бериш тартиби жорий этилди. Онлайн аукционлар ДХМларда ташкил этилган “Э-аукцион” майдончаларида ўтказилмоқда.\nШу пайтгача бола туғилганда суюнчи пули ёки дафн этиш нафақаси тайинлашни сўраб пенсия жамғармасига мурожаат қилинар эди. 2020 йилнинг 1 июнидан бошлаб фуқаролар фарзанд туғилганда бериладиган бир марталик нафақа ва дафн маросими учун нафақа тайинлаш, шунингдек, пенсия ва нафақа олувчилар рўйхатидан мавжудлиги ҳақида ҳамда пенсия ва нафақа миқдори тўғрисида маълумотномаларни давлат хизматлари марказига бориб ёки Ягона интерактив давлат хизматлари портали (ЯИДХП) орқали олишлари мумкин.\nШуни ҳам айтиш керакки, кўрсатилаётган хизматлар турларининг ортиши туфайли ДХМга одамлар оқими тобора кўпаймоқда. Бу эса айрим ноқулайликларни келтириб чиқаряпти. Демак, янгича услубдаги, инновацион, келувчилар учун барча қулайликларни ўзида мужассам этган биноларни барпо этиш лозим. Жиззах шаҳар ДХМнинг янги биноси қурилиши ниҳоясига етган. Яқин кунлар ичида мазкур иншоот фойдаланишга топширилади.\nБаҳром Мирзақобилов суҳбатлашди.


Ватан ишқи / Теглар бўйича қидирув / Fikr.uz\nҲИНДДА ТУРИБ ВАТАННИ СОҒИНИШ...\nБлог им. indianstudies\n19 июн 2013, 06:18\nМен бегона эмасман Ҳинд, Кашмирга ҳам,\nБобом илки етган мулки султондир бу.\nЖалолиддин келган бўлса Синдни кечиб,\nДемак унга тангри берган имкондир бу.\nҚулоқ тутсам, арғумоқлар саси келгай,\nЗаҳириддин ошиб ўтган довонлардан.\nҚўлларини соя қилиб, қараб турар,\nМир Алишер Ҳазрат Ҳирот томонлардан...\nТожмаҳални нега энди Ҳиндда деманг,\nБобур ердан кўтарса бир курагини.\nШоҳжаҳондан сўранг ўзбек тупроғидан\nОлиб кетган ахир ошиқ юрагини.\nТомиримни тортиб кўрсам етиб боргай,\nШаҳри Кешдан минг асрлик чинорларим.\nДунё томи Ҳимолайнинг чўққисидан\nКўринади Самарқанднинг минорлари!\nЗебуннисо қабрини мен кўп изладим,\nАкбаршоҳлар ётган қадим мозоридан.\nҚаранг, қандай олиб ўтди ишқини у,\nПойида чарх урган дунё бозоридан.\nЎз кўнглимни олиб аста қўлига мен,\nБир осмонни кўрдим, бу – сен, азиз ўлкам.\nҲар бир тоғу тошларингда минг бахт яшар,\nБундай гўзал эмас Бобул боғлари ҳам!..\nАхтармадим сени ўзга чаманлардан,\nФақат мозий қатларига қанча кирсам,\nШунча улуғ кўрдим баланд арконингни,\nҚанча яқин борсам, шунча олисдирсан.\nЭй ризвоннинг бир бўлаги жоним Ватан,\nМен учун не, Чин ё Араб мушк-анбари?\nБитта райҳон бўйларингга тўйиб ўлсам,\nМенга етар шу давлатнинг мукамбари.\nЭй юракнинг пайғамбари, жоним Ватан,\nСенга уммат бўлмоқ олий имкондир бу\nАхир сендек Ватан йўқдир ҳеч Ватанда,\nТангри берган менга мулки Султондир бу.\nОрадан олти ой ўтиб яна Ҳиндистонга бориш насиб этди. Деҳлида шоира Зебо Мирзо билан учрашдик. Унга ҳам Бобурпур ҳақида гапириб бердим. Тасвирга олиш керак деган таклиф билдирди шоира. Эртасига Шри Ланка орқали узоқ Мальдив оролларига учиб кетдим. Ҳиндистонга қайтиб келганимда Зебо Мирзо Тошкентга кетиб бўлганди. (Бобурпур китобидан)\nНавоий ижодида Ватан\nМаданият ва маърифат 6 феврал 2012, 16:38\nНавоийнинг мана бу рубоийси эл орасида шунчалар машҳур бўлиб кетганки, кўплар уни ёд билади:\nҒурбатда ғариб шодмон бўлмас эмши,\nЭл анга ишфиқу меҳрибон бўлмас эмиш.\nБулбулга тикондек ошён бўлмас эмиш.\nБу шеър — шоирнинг илк лирикаси маҳсули. Олимларнинг далолат қилишича, у муаллиф, такдир тақозосига кўра, ҳозирги Эроннинг Машхад шаҳрида — мусофирликда яшаган даврида (1457-1464) ёзилган.


МУАММО. МУЛОҲАЗА. ТАКЛИФ: Битта оиланинг бузилиши ҳам ижтимоий фожиа!\nДубайда Wi-Fi тарқатувчи “палма” дарахтлари бор!\nЖаҳон айвонида 30 June 2018 20:46 278\nДубайда Wi-Fi тарқатувчи ва уяли телефонлар батареяларини қувватлантириш имконини берувчи “ақлли палма дарахтлари” ўрнатилди. Бу ҳақда "Megadunyo.uz" манбасида ёзилди.\nҚуёш батареялари билан жиҳозланган ушбу қурилмалар кун давомида қуёш энергиясини электр энергиясига айлантириб беради. Ҳар бир “палма”да телефонни қувватлантириш учун 8 та нуқта бор. “ SmartPalm” компанияси вакилининг таъкидлашича, шаҳарда ўрнатилган “ақлли дарахтлар” уйда фойдаланиладиган оддий қувватлантириш қурилмасига нисбатан телефон батареяларини икки марта тез қувватлантиради.\nШунингдек, ҳар бир “дарахт” 100 метр кенгликда Wi-Fi тарқатади. Қурилмалар видеокузатув камералари билан жиҳозланган. Ҳозирча битта “дарахт” шаҳар пляжи ва иккинчиси эса истироҳат боғига ўрнатилган. “ SmartPalm” кейинчалик аҳоли гавжум бўладиган бошқа жойларда ҳам бундай қурилмаларни ўрнатишни режалаштирмоқда. Компания асосчиси Виктор Нелепанинг қайд етишича, улар ўрнатаётган ушбу қурилманинг палмага ўхшатиб ишлангани, мамлакат аҳолисининг маданий қадриятларига ишора.\nЭртага юртимизда яна ёмғир ёғиши мумкин\nПайариқда 100 ёшдан ошган онахонга туғилганлик гувоҳномаси берилди


Узбекистонда юлдузлар концерти\nВы здесь » ФОРУМ О ХОРЕЗМЕ » НОВОСТИ УЗБЕКИСТАНА » Узбекистонда юлдузлар концерти\nБарча эстрада хонандалари ,кушикчилар,ашулачилар,хофизлар,халк ижоди ижрочилари концертлари хакидаги маълумотларни шу ерда жойлаштирсак. Концертлар качон булиши , билет бахолари хакидаги ва бошка маълумотларни олсак жуда яхши буларди.\n1, 2, 3, 4, 5, 6, 7 май кунлари "Истиқлол" санъат саройида Шахзоданинг яккахон концерти бўлиб ўтади.\nЕтти кун ичида Шахзода махсус тайёрланган дастури билан иштирок этади.\nМанга 6 майга соат 19-00 да буладиган Шахзоданинг концертига 2 та билет керак. 5-катор уртадан жой олиш мумкин булса янаям яхши буларди. Билет топиб берганга узимнинг шахсий мукофотим (комиссион вознаграждения - примерно 20% от суммы билета и без образования юр.лиц ) бор .\nВо Дворце «Истиклол» пройдут традиционные апрельские сольные концерты заслуженного артиста Узбекистан Озодбека Назарбекова.\nВремя: с 6 по 20 апреля\nАгар мумкин булса , Озодбек Назарбековнинг концертига хам 15 апрелга 2 та билет , 5-катор уртадан билет булса битта форум катнашчисини кувонтирган булардингизлар. Бунга хам комиссион вознаграждения бор (20% от суммы билета ).\nНавруз Собировни концерти хакинда маълумот кани?! Айтишларича поездахам самолетахам билетла йукмиш шу концерт боис!?\nИнди ,Азнаур ,хар бир кушикчининг уз аудиторияси бор. Уларни ким куйса куяверсин. Навруз Собировнинг узум богда айтадиган бир кушигига ишланган клипи ёкди манга. Шунда хам муччи кизлар борлиги учун.\nНа дардим бор...... даган кушик ади манимча.\n(комиссион вознаграждения - примерно 20% от суммы билета и без образования юр.лиц ) бор\nбилетни номинал бахосиннанми бу?\nЙук , бозор кийматидан . Утган йили Озодбек Назарбековнинг концертига бир якин дустим билет топиб берганди . Ушанда номинал бахоси -60000 сум эди, ман аса 125000 сумдан билет олгандим.\nМукофотни эквивалент килиб хам тулашим мумкин - яхши бир кафеда утириш мандан , бу Брокернинг хохишига караб булади.\n125000 сўмнан икки билет = 250000 + 20% (50000), қўшсак = 300000, галиш-гетиш икки одома 300 мингнан 600 минг, умумий = 900 000, бошқа транспорт+карманные расходы 125000, ИТАГО: 1025000 сўм, гўкда 370 акан, бу пула ўзим интернетда трансляция атиб қўшиқ ойтиб барсам бўмими? Барибир ҳаммаси панаграмма билан ойтоди, манам қўйиб ойтовараман-дон.\n(эстрадамизнинг ўсиб келаётган юлдузидан бир таклиф)\nАлишер, 125 дан 5 катор, "коробканинг ичи"на Озод оганги концертина билет топиладиган вактла утиб гетти инди. Хар кима 1дан Бенжамин дойингдан солиб галавар. Хали топиб билсанг...\nБарибир ҳаммаси панаграмма билан ойтоди, манам қўйиб ойтовараман-дон\nЙйййееееееззззззз Гап йук , АБЙСС .\nБуларни чутда хисобладингизми , юлдуз ака .\nХар кима 1дан Бенжамин дойингдан солиб галавар. Хали топиб билсанг\nКани гурамиз. Санинг кулингдан галади барибир. Озодбек Назарбековникига 1 билет булса хам булади . Амир , Озодбекнинг концертига бирга бориш таклифина новви дисан. Хазатиб бир концерт гуриммизми.\nЁ сан факат Тарновбоши ёки Ириш пабда хазатасанмиё . Бирга борсак , вактларни тугриласак яхши буларди .\nТугирласак тугирливарамиз. Маники кум соати. Саникинда ничча чага бор?)))))))\nГалавар, гурамиз. Ман шу гаянли бари касалман. Бу сопор пойтахта оек изим ярашмади ухшиди. Жолли шамоллаб, шу, уколладан олиб ётибман, ичим аптек булади тез. Айтмаса, билет топиб барадиргончи уколлани уриб юрибди. Профи булётир ву, окшом венага вливания хам килди. Шунча огрикла исопина бир-икки билет топиб барар охир инди!?)) Окшом осма укол ураман даб, кулими 4 ериннан душти.\nСтрелок, шу Озодинг кансертина гетадиргон харажата бир ерда донгача утирсак булмими-а!? Хозир Ташда соат 4-5 лада шашлик, сомса пиширадиган ховли-ошхоналар мода булибди. На дадинг!?))\n*Звиняюсь, че-т к родной речи потянуло...\nhttp://www.sayyod.uz/news/navrwz_wrtach … 03-04-1230\nби Ловец даян боло шу ишини тошомобдидон, хали шу биравлани кулаб юриши....\nЯ думаю, контент Ловца с оценкой творчества исполнителя (Н.Собирова) ближе к объективной.\nАвторская работа, все-же, дороже и кропотливее плагиата. Ибо, как гласит хорошая пословица:\nКоль взялся за гуж, не говори, что не дюж!))\n*Узларингиз хам кулларингиздан келса шуннин булиб куринглар!!! дегани - тугри эмас. Биз бахони\nтингловчи, ташки кузатувчи сифатида берамиз т.е., у хизмат килаетган аудитория. Ахир, у, кушикчи\nкимдир учун куйлайди-ку?! Демак, объектив бахо, изох, муносабат билдириш - уринлидир. Танкидий\nмуносабатни чегаралаш - асло нотугри. Н.Собировнинг айрим кушиклари - плагиат. Узим гох пайтлари\nэшитиб коламан. Аник 1 к 1 кучирма! Плагиат эса - касддан узганинг интеллектуал мулкини, муаллифлик\nхукукини (бойлик орттириш еки бошка максадларда) узлаштириш демакдир. Очиги, ноконуний фаолият.\nШуниси одамни купрок ажаблантирса керак.\n**Кстати, почему именно "плагиат", а не "нарушение авторских прав"?! Потому, как он при исполнении\nпесен не указывает на то, что будет исполнять песню Сердара Уртача и др., а преподносит их как\nисключительно свои. Чаще титрами на левом/правом или в центре нижней части ТВ экрана.\nМан шу гаянли бари касалман. Бу сопор пойтахта оек изим ярашмади ухшиди\nОзрок ташанавар шунда .\nДухтир-Истиклолнинг брокерига салом айт , Озодбекникига иккаламизга билет олавар, колганини тел.да гаплашамиз.


16:51, 22.11.2014 // 6088\nЎзбекистон Республикаси Президенти Европада хавфсизлик ва ҳамкорлик ташкилоти раиси билан учрашди\nЎзбекистон Республикаси Президенти Ислом Каримов 21 ноябрь куни Оқсаройда Швейцария Конфедерацияси Президенти, Европада хавфсизлик ва ҳамкорлик ташкилотининг (ЕХҲТ) амалдаги раиси Дидье Буркхальтер билан учрашди. Бу ҳақда Ўзбекистон Миллий ахборот агентлиги хабар бермоқда.\nЎзбекистон Республикаси Президенти Ислом Каримов ва Швейцария Конфедерацияси Президенти, ЕХҲТ раиси Дидье Буркхальтер. Фото: ЎзА\nПрезидент Ислом Каримов олий мартабали меҳмонни Ўзбекистонга ташрифи билан қутлар экан, Ўзбекистон Швейцарияга ишончли ҳамкор, жаҳон сиёсатида муҳим ўрин тутувчи, умумеътироф этилган халқаро иқтисодий ва молиявий марказ сифатида қарашини таъкидлади.\nМулоқот чоғида Ўзбекистон — Швейцария муносабатларининг муҳим масалалари, сиёсий, савдо-иқтисодий, сармоявий, маданий-гуманитар ва бошқа соҳалардаги ҳамкорликни ривожлантириш истиқболлари юзасидан атрофлича фикр алмашилди.\nИкки мамлакат ўртасида турли соҳалардаги ҳамкорлик бўйича катта тажриба тўплангани, мустаҳкам шартномавий-ҳуқуқий асос яратилгани таъкидланди.\nШу билан бирга, ҳар иккала мамлакатнинг мавжуд салоҳияти ўзаро манфаатли бўлган барча соҳаларда ҳамкорликни изчил кенгайтириш имконини бериши қайд этилди.\nУчрашувда таъкидланганидек, минтақавий ва халқаро миқёсдаги сиёсатга оид кўплаб масалалар бўйича Ўзбекистон ва Швейцариянинг позицияси яқин ёки ўхшаш экани БМТ, ЕХҲТ ва бошқа халқаро ташкилотлар доирасидаги ҳамкорлик учун қулай шароит яратмоқда.\nЎзбекистон Швейцариянинг 2014 йилда ЕХҲТга раислигини қўллаб-қувватлаган эди. Президент Дидье Буркхальтер ЕХҲТга раисликнинг дастлабки якунлари бўйича ўз фикрини баён қилди.\nУчрашувда долзарб халқаро масалалар ҳам муҳокама қилинди.\n23:59, 02.07.2020 // 134840\n16:46 Кеча // 105317\n10:09 Кеча // 84341\n16:25 Кеча // 72038\n12:23 Кеча // 71132


ЭКСТРЕМИЗМ-ҲАЛОКАТГА ЭЛТУВЧИ ЙЎЛ — Zamaxshariy.uz\nЭКСТРЕМИЗМ-ҲАЛОКАТГА ЭЛТУВЧИ ЙЎЛ\n12 октября, 2019 admin Мақолалар\nЖумла оламни ва бизни яратган Аллоҳ таъолога беадад ҳамду санолар Пайғамбаримиз Муҳаммад саллаллоҳу алайҳи васалламга дурудлар бўлсин. Мустақиллигимизга эришганимиздан кейинги қисқа фурсат ичида, минг йилларга татигулик ишлар амалга оширилди.\nБарча соҳаларда бўлганидек диний соҳада ҳам мисли кўринмаган ютуқлар қўлга киритилди. Истиқлол сабаб энг муқаддас обидалар, масжид ва мадрасалар мўмин-мусулмонларга қайтариб берилди. Маънавий меросимиз тикланди, инсоний қадриятларимизни ташкил этган Ислом дини таълимотларидан элимиз яна баҳраманд бўла бошлади. Юртбошимиз раҳбарлигида улуғ аждодларимиз тарихини тадқиқ қилиш, улар хоки ётган жойларни обод этиш энг асосий вазифалардан қилиб белгиланди. Бугунги кунда бу ишларни кўриб олам аҳли тасаннолар айтмоқда. Минг афсуслар бўлсинким бу ютукларни кўролмайдиган кучлар жазавага тушиб бўҳтон тошларини отмоқдалар. Имони, эътиқоди суст юртдошларимизни чалғитишга, пуч ваъдалар билан экстремизм тузоғига илинтиришга урунмоқдалар.\nАсримиз бошига келиб турли хил вайронкор ва тажовузкор кучларнинг ўз ғоя ва мақсадларини амалга ошириш учун Ислом динини ниқоб қилиб олиши авж олди. Ғаразли мақсад ва ғояларни диний манбалар асосида ва динга боғлиқ холда тарғиб қилиш кучайди.\nБу экстремистик ташкилотлар ўз олдиларига сиёсий мақсад қўйганлар ва шуниси билан улар констутциявий тузумга ва миллий хавфсизлигимизга таҳдид солмоқдалар. Улар аввало ўз ҳаракатларини жамиятни исломлаштириш, исломий жамиятни ташкил этиш ва ниҳоят ҳокимиятни қўлга киритишдан бошлаш кераклигини назарда тутиб, иш олиб борадилар. Бунда улар икки асосий методга асосланадилар, тарғибот-ташвиқот ва жиҳод, Экстремистларнинг барчаси жиҳод Исломнинг кучи ва мавқеини тиклашнинг ягона йўли, деб биладилар. Жиходни ташқи душман билан кураш деб уқтирадилар. Зеро, Пайғамбаримиз (с.а.в) томонидан жиҳоднинг нафсга қарши кураш деб таъкидланлигини қайд этмайдилар. Ҳолбуки Қуръонда ва ҳадисларда энг афзал жиҳод айнан ўз нафсига ва шайтоний ҳирсларга қарши курашдир, деб таъкидланган.\nБир киши Пайғамбаримиз (с.а.в) ёнларига келиб сўради: “Ё Расулуллоҳ мен жиҳод қилмоқчиман”,-деди. Шунда Пайғамбаримиз (с.а.в): “Сен нафсингга қарши жиҳод қилгин, ана шу сен учун жиҳоддир”, дедилар”. Бошқа бир ҳадиси шарифда: “Яна бир киши сўради: “Ё Расулуллоҳ мен жиҳод қилмоқчиман”. Шунда У Зот: “Ота-онанг ҳаётми?- дедилар. У киши: “Ҳа, ҳаёт”, дедилар. У Зот: “Ота-онангга яхшилик қилишга жиҳод қилгин”, деб насиҳат қилдилар”.\nИслом дини яхшиликка етаклайдиган ва ёмонликдан қайтарадиган, покиза диндир, Динда зўрлаш, мусулмоннинг қонини тўкиш ва уни ўлдириш катта гуноҳ хисобланади. Аллоҳ таоло Қуръони каримда “Мўмин мўмин билан ака–укадир”, деб марҳамат қилган. Демак, мусулмонни ўлдириш ва қонини тўкиш ҳақиқий имонли кишига хос эмасдир. Ҳар биримиз бу дунёни ўткинчи эканини ҳис қилиб бир-бирларимизга яхши муносабатда бўлсак ва бир-биримизни ҳурмат қиладиган бўлсак, шунингдек, яшаб турган юртимизга муҳаббат қўйиб шу мустақил юртга чин дилдан хизмат қиладиган бўлсак, Аллоҳнинг ҳузурида ҳам Ватан олдида ҳам ўз бурчимизни адо қилган бўламиз. Аллоҳ таоло мустақиллигимизни абадий қилсин ва ана шу тинч осойишта юртимизга ғаразли мақсадда раҳна соладиган ёвуз кучлардан ўзи асрасин.\nБоғот тумани “Назар ота”\nPrevious Post:Урф одат ниқобидаги иллатлар\nNext Post:ОИЛА ҚЎРҒОНИ МУСТАҲКАМ БЎЛСИН


Kutubxona - Orziqul Ergash. Mantiq (hikoya) / Kiril\nSiz shu sahifadasiz: Orziqul Ergash. Mantiq (hikoya) / Kiril\nМуаллиф Орзиқул Эргаш\nАсар номи Мантиқ (ҳикоя)\n- Орзиқул Эргаш\nҲарчанд уринмасин, суҳбатдоши чалғимади.\n— Бўпти, ака, бу гапларни қўйинг, фойдаси йўқ, — деди шартта унинг сўзини бўлиб. — Ижоддан гапиринг. Сизу биздан қоладигани — ижод!\n«Бошланди, — деди юраги безиллаб. — Ажаб, сизу биздан деяптими?»\n— Э, нимасини гапирай, Козимбой. Бин нарсалар қоралаб ётибмиз. Сизга қизиғи йўқ...\n— Э! — Козим ҳайратланган қиёфада унга қадалди. — Бизга қизиғи йўқми? Одамни хафа қилманг-да, Шавқи ака!\n—Соҳангиз бошқа демоқчисиз, биламан, — оғринган куйи бир пас жим қолди-да, кейин портлади. — Одамни бунақа кўкрагидан итариш яхшимас-да, ака, тўғри соҳам бошқа, касбим бошқа. Лекин, бу мени айбиммас-ку, хато қилиб, адашиб бошқа йўлга кетиб қолганман.\n«Адашганинг омадинг бўлган, ошна!»\n— Биринчидан, Козимбой, бу тақдир, адашишмас, — деди Шавқиддин насиҳатомуз, айни чоқда суҳбатдошининг қовушмайроқ турган муваққат ғамзада қиёфасидан кулгиси қистаб, — қолаверса, ўша адашиб кириб қолганман деган соҳангиздан ёмонлик кўрмадингиз, тўғрими? Шукур қилинг.\n— Бу гапингизам тўғри, Шавқи ака, ёмон бўлмадим, — деди бир зумда арази тарқаб, ўзига келиб олган Козим юзида ажабтовур мамнуният барқ уриб, креслога ястанди. — Нолисам ношукурлик бўлади. Лекин, шу... барибир кўнгилни бир чеккаси тўлмай туради-да, бияққа талпиниб туради-да...\n— Ҳа, кўнгил иши оғир, сизни тушунаман...\n— Нима десамикин, ҳамишамас, шу айрим пайтлар ичимда гапларим қайнаб кетадики, у ёқ, бу ёғи йўқ. Шартта ўтириб бир нарсалар ёзиб ташласам дейман. Лекин...\n— Лекин, юрак қурғур панд беради, — дея илжайди Шавқиддин.\n— Ҳа, айтганман, — кулди Козим. — Юрак қурғур ҳапқириб, ўрнимдан сапчиб туриб кетаман. Агар ўша гапларим қоғозга тушса борми!..\nШавқиддин унга жиддий тикилди. Бундан ўзича маъно уққан Козим гапидан тўхтаб, унга умидвор турмулди.\n— Сиз котиба сақлашингиз керак, — деди Шавқиддин жиддиятни йўқотмасдан. — Достоевский шундай қилган.\n— Достоевский. Эшитгансиз. «Жинни» деган романи бор.\n— «Идиот»да... «Жинни» десаям бўлади. «Телба», «Савдойи», «Тентак» десаям фарқи йўқ. Мана бундай қалин китоб. Котибасига айтиб ёздирган. Бир ой, икки ойда ёзиб ташлайверган мана шунақа китобларни.\nКозимнинг ҳайрати кўзида чақнаб турган эса-да, тилига чиқармади.\n— Биров ёзиб турса осон-да, — деди бепарво. Ичкари хонадан чиқиб келган хотини билан уй бекасини кўриб, бирдан жўшди. — Э, ман шунақа нарсаларни айтиб беришим мумкинки, ўғил бола гап, ҳозирги телесериалларингиз бир тин бўп қолади!..\nХотинлар стол ёнига келиб ўтиришди.\n— Зерикиб қолмадиларингизми, — деди уй бекаси ва эрининг олдидаги чойнакка қўл узатди. — Чой совуб қоптими...\n— Козим акамгилар сериал жинниси бўп қолганлар, — деди меҳмон аёл илжайиб. — Бошланди дегунча ўринларидан туриб кетадилар. «Черт побери» деб у ёқдан бу ёққа юрганлари юрган.\n— Вой, нимага, Лолахон, ёмон кўрадиларми? — чойнакни олиб ўрнидан турган Хосият ҳайрон қолганча жойига қайтиб ўтирди.\n— Йў-ўқ, ёмон кўрмайдилар, шекилли. — Жувон эрига эркали қараб жилмайди. — Ичимдаги сериалларим қайнаб кетяпти, дейдилар. Қайнайвериб қиём бўп кетди-ку, қачон бу ёққа чиқарасиз, десам қўявер, вақти келади, дейдилар. Кутиб юриппиз қачон вақти келаркин, деб!..\nШавқиддин аёлнинг гапини кулимсираб эшитди-да, Козимга ўгирилди.\n— Сизга диктофон керак экан-да.\n— Ҳа-да. Хонани ичдан берклаб оласиз-да, тугмачасини босиб қўйиб, у ёқдан бу ёққа юрганча гапираверасиз. Соатлаб гапирсангизам, миқ этмай эшитади, миқ этмасдан ёзиб олади. Кейин бир вақт топиб, қоғозга тушириб оласиз.\n— Э, шунга йўқман-да, Шавқи ака, биласизу!..\n— Мана Лолахон борлар.\nКозим аёлига кўз қирида қараб олиб, писанда қилди.\n— Бизди хоним текинга офтобга чиқмайдилар.\n— Укангизга чиқимдан гапирманг, — эрига ҳамоҳанг жавоб қилди аёл.\nКозим билан Лолахонлар қўшни «дом»да туришади. Бири биридан пишиқ-пухтагина эр-хотин аллақачон янги шароит ҳадисини олволишган. Шаҳарнинг икки гавжум ерида тижорат дўкончалари бор. Эр санепидстантсия врачи, хотин поликлиника ҳамшираси. Эрнинг даромади рейдлар орқасидан, хотинники ишдан кейинги казо-казолар хонадонига қатнашдан.\nУларнинг одмигина Шавқиддинлар хонадонига ров бўлганига сабаб — Козим ўзига адабий ҳамкор топмоқчи. Ичидаги гапларини қоғозга тушириб, китобми, киноми қилдирмоқчи... Уч-тўрт йил муқаддам ҳам Шавқиддинга битта шунақаси илашганди. Аввалига у ҳам ўзини адабиёт ихлосманди қилиб кўрсатди. (Ҳар тугул Шавқиддиннинг бир-икки ҳикоясини ўқиган экан). Кейин бир қоралама тутқазди. Шавқиддин уни қайта-қайта ишлаб, ҳикоянамо бир нарсага айлантириб берганди, космик тезликда газетага чиқиб кетди.\n— Бу ёғи тезлашиб кетибди-ку, — деди ҳайратланиб Шавқиддин.\n— Ўртоқлар қўллаб юборишди. Бугун ҳужжатларга қўшиб, бошлиққа олиб киришади.\n— Қанақа бошлиққа?\n— Сиздан бекитадиган сирим йўқ. Туман маорифини олмоқчиман. Шунга ёзувчилик қобилиятим бор, деган маънода қўшиб беришади. Режа амалга ошса бир эриймиз, ака! Катта хизмат қилдингиз.\n— Ҳаммоллик қилдингиз, денг!..\nШавқиддин бу гап-сўзларни Козимга хўпам вақтида айтган экан, ҳалигача унинг тилини боғлаб келади. Ҳамкорлик қилсак бўларди, дейишдан нарига ўтолмайди...\nШавқиддин Козимнинг силлиқ, хушбичим юзлари, яккам-дуккам оқ ораламоқчи бўлиб турган қуюқ, соғлом сочларига разм соларкан, истеҳзоли кулимсиради.\n— Хўш, нима қилдик, диктофон оламизми?..\n— Ҳа, ўйлаб кўрарман. Энди, ака, гап муннай. Анов кунги танқидингиздан кейин шартта ўтирдим-да, битта ҳикоя ёзиб ташладим.\n— Ие, бўларкан-ку!\n— Айтаман-ку, ичимда гап қайнаб ётади, деб.\n— Шундай қилиб, ҳикоя ёздим, денг, — деди Шавқиддин муддаога ўтақолинг, дегандай. — Бирор ерга топширдингизми?\n— Ўртоқларга айтгандим, кафеда ишлайдиган биттаси, тез опкелинг, чиқартириб бераман, деди.\n— Кафеда ишлайдиган биттаси?..\n— Ҳа, газетачи танишлари бор-да. Давоси битта тушлик. Яхшилаб чучварага тўйғазаман-да, қўлига тутқазиб юбораман, дейди.\n«Ол-а, газетачиларниям хор қилди-ку!»\n— Мен айттим, шошмай тур, битта акам бор, аввал бир кўриб берсинлар, дедим. Тўғрими, ҳар ҳолда биринчи асар. Айрим сўзлари ғаламисроқ (ғализроқ демоқчи) бўлиши мумкин.\nКозим шундай дея сервант олдига қўйиб қўйилган газетани олди.\n— Бўпти, ғаламис жойларини тўғрилаймиз, — деди илжайиб Шавқиддин, у бунақа ажабтовур ҳамкорликни тезроқ бир нуқтага етказишни истаб қолди.\n— Беринг, — дея қўл чўзди.\n— Ўзим ўқиб берақолай, медикларди хатини биласиз, — Козим шундай дея газета орасидан ҳашамдор «Иш дафтари»ни олди. — Олдиндан айтиб қўяй — бўлган воқеа. Ўтган йилги таътилда қишлоққа борганимда ўзим гувоҳ бўлганман...\n«Ўқиб бераман» деган одам оғзаки ҳикоя қилишга тушиб кетди.\n... — Умрзоқ деган йигит бор, холамнинг ўғли. Бир синфда ўқиганмиз. Тракторчи. Математикадан калласи зўр эди. Тошкентга юр, нархоздами, селхоздами ўқиб келсанг, ишларинг беш бўлади, деганман, кўнмаган. Мамашкани кўзим қиймайди, деган. Барибир кампир ўлиб кетди, армияда эди, кўролмади... Хуллас, шу ўртоғим ғирт дурак. Неччи марта айтганман, ичма, ичма, деб. Э, сен нима биласан, ичмасам ёниб кетаман, дейди. Энг ёмони — ичдими, тракторини миниб чопади.\n«О-ҳо, зўр гап: миниб чопади!»\n— Нима, бирор ерга уриб оптими?\n— Уриб олганда-ку, осон эди, ўртоқларни ишга солиб тинчитиб берардим. Бу дурак ўзини ўзи майиб қилиб қўйди.\n— Бир тўйда бўлдик. Мени ҳурматимга ароқни тўкиб ташлашди. Очиқчаям, бекитиқчаям опкелаверишди. Умрзоқ, барака топгур, чанқаб юрган экан, қайтармасдан олаверди-да. Тўйдан чиқиб уйга келдик. Телевизор олдида эриб «Поле чудес»ни кўриб ётсам, ҳовлида бақир-чақир бўп қолди. Қарасам, Умрзоқ кўзини чангаллаб, чопиб юрибди. Ҳеч кимга тутқич бермайди. Деразадан сакраб тушдим-да, шаппа йўлини тўсиб тўхтатдим. Қўлини кўзидан куч билан ажратиб қарасам, қон кетиб ётибди... Нима қипти денг, тўйдан қайтиб, биз уйга кирсак у тракторига айланишибди. Кабинасига ойна ўрнатмоқчи бўпти. Қачонлар биттасидан ойна сотиб олган экан, шуни оғилхонасидан топиб чиқибди. Биласиз, ойна ўрнига қўйилгач, ёнига резина тиқиб маҳкамланади. Резина тиқаётса, охири қолганда отвертка тийғаниб кетибди-да, кўзига санчилибди. Таг-туги билан оқиб кетибди... Хуллас, шу воқеани ҳикоя қилдим. Яхшиси, охирини ўқиб берайин-а...\n— Майлингиз, — деди Шавқиддин ўйчан.\n— ... Узоқбой, ҳовлида у ёқдан бу ёққа вой-войлаб югуради. Унинг овозини эшитиб тўпланганлар ҳарчанд юрак-бағирлари эзилмасин, унга ёрдам беришдан ожиз эдилар... Ҳа, Узоқбойнинг бу азобу оғриқлари ҳали келажакда уни кутиб турган изтиробу афсуслари олдида ҳеч нарса эмасди...\nКозим дафтарини ёпди-да, стол устига қўйди. Шавқиддин ердан кўз узмади. Унинг ҳолатини ўзича тушунган Козим аёлларга илжайиб қараб қўйди.\n— Қалай, хулоса зўрми, кеннойи?.. Айтмоқчиманки, эндиги бутун умри афсусда ўтади. Лекин, афсусдан фойда йўқ!..\n— Ҳа, бечорага оғир бўпти, — деди Хосият ачиниб.\nШавқиддин бошини кўтарди.\n— Кейин нима қилдиларинг? Дўхтирга қаратдиларингми? Сиз медиксиз, билсангиз керак, иккинчи кўзгаям зарари тегиши мумкин.\n— Ҳа, касалхонада ётиб чиқди, — деди Козим ҳафсаласиз, у ҳикояси хусусида фикр эшитмоқчи эди-да. — Ўзим ётқиздим. Ўртоқлар яхши қарашди.\n— Лекин, ўзиниям ёмон сўкдим. Сен дурак ўзингга ўзинг қилдинг, дедим. «Қўяверинг, жўра, пешонамда бор экан», дейди. Қарангда, ўзидан кўрмайди!..\n— Кейин сиз фелетон қилдингиз.\n— Ҳикоя денг.\n— Айтмоқчи, ҳикоя...\n— Одамлар ўқисин, билсин, дедим-да.\n— Бўлангизнинг ногирон бўлиб қолганиними?\n— Йўғ-э, ичкиликнинг касофатини!..\n— Ҳа, тўғри, билиб қўйишсин.\n— Хўп, нима қилдик, кўриб берасизми?.. Айтмоқчи, ҳалиги ошпаз ўртоғим таниркан сизни. У одам редактироват қип берса, чиқишига гарантия бор, деди. Авторитетингиз зўр экану, билдирмас экансиз-да, ака. Бундан кейин сизни қўймаймиз!.. Хўш, неччи кун керак сизга?..\n— Неччи кунда кўриб берасиз, деяпман.. Биздаям қоп кетмас, ака!.. Биринчи асар, ичим ёниб боряпти-да. Тушунасиз-ку ўзингиз...\n— Тушунаман, — деди Шавқиддин қошини чимириб. — Майли, кўриб бераман. Фақат битта шарт билан.\n— Айтинг. Ҳа, гонорар тўлиқ сизники.\n— Ўша қаҳрамонингиз, Узоқбой дейсизми, бошқами, кўр бўлиб қолишига тузукроқ бир мантиқ топиб берасиз.\n— Ишонарли далил, сабаб.\n— Сабаби, ичкилик-да.\n— Йўқ, ичкилик сабаб эмас!\n— Қўйсангиз-чи, ароқ ичмаганда тракторига уннамасди.\n— Тракторчи бўлгач, уннайди-да.\n— Тўғри, лекин ўша палакат ойна эсига тушмасди. Демак, ароқ сабабчи.\n— Козимбой, дўстим, ҳар битта ҳодисанинг бизга кўринадиган, кўринмайдиган сабаблари бўлади. Ботиний, зоҳирий дейилади. Биз зоҳирни кўриб баҳо берамиз...\n«Оббо, Румийдан келдингиз-ку!»\n... — Зоҳирни кўриб баҳо берганимиз учун хато қиламиз. Зоҳир ташқи томон дегани...\n— Газетчилар инжиқ халқ бўлади-да. Бўпти, соддароқ қип тушунтиринг-чи.\n— Мантиқними?.. Яхшиси, битта воқеани айтиб бераман... Бир одамнинг ҳовлисидан ариқча ўтаркан. Сув бу ёқдаги девор тагидан чиқиб, наргисининг остидан қўшни ҳовлига ўтиб кетаркан. Ҳалиги одам ғозларга ишқивоз экан, ғоз боқаркан...Бир куни қараса, ғозлари девор тагида ғуж бўлиб олиб, ғо-ғоқлаб шовқин кўтараётган эмиш. Нима гап экан, деб югуриб борса, ғозлар сувда оқиб келган қўшни болакайнинг олдини тўсиб турганмиш. Дарҳол болани сувдан кўтариб олибди... Мана шу воқеани қандай изоҳлайсиз?\n— Жуда осон... Ғозлар қизиқувчан бўлади. Нима экан деб ўраб олишган-да.\n— Қутқариб қолишган. Агар девор тагидан ўтиб кетганида тамом экан, қўшни ҳовлида одам йўқ экан...\n— Э, бу бир тасодиф, — беҳафсала қўл силтади Козим.\n— Йўқ, тасодиф эмас экан, — деди Шавқиддин, кейин аёлларга қараб давом этди: — Шу боласига оғироёқ пайтида аёл кунига уч маҳал ҳам дастурхонини ғозлар олдига келтириб қоқаркан. «Атай дарвозадан айланиб келардим, ҳовуч-ҳовуч донлар сепардим. Худойимдан айланай, шугина жониворлари билан болажонимни асраб қолди...» деб йиғлаганмиш.\nАёллар ҳайратланиб бош тебратишди.\nКозим истеҳзоли кулимсиради.\n— Гапти рости, мустақилликдан кейин ҳаммамиз художўй бўлиб кетдиге!.. Сиздай одамни шунақа уйдирмаларга ишониб юрганига қойил қолмадим... Хўп, ҳикояни нима қилдик энди? Дангал бир нарса денг!\n— Ўша гап. Мантиқ билан асослаб беринг, таҳрир мендан.\n— Бўлам кўзига отвертка суқиб олган. Маст бўлган. Мастликда тракторига ёпишадиган дурак одати бўлган. Мантиқ ҳам, сабаб ҳам шу!.. — деди Козим қизишиб.\n— Ташқаридан қараганда шундай, — деди Шавқиддин осойишта оҳангда. — Лекин, тагида бошқа нарса бўлиши керак. Беамри Худо тикан ҳам санчилмайди, дейишади. Бундай жазо беҳудага берилмагандир. Бирор гуноҳи бордир, қарғиш олгандир.\n— Э, унақа бола эмас, биламан.\n— Ё бўлмаса, ҳазил-чин аралаш бирорта ногиронни айбситган бўлиши мумкин. Мисол учун айтаяпман-да. Балки...\n— Ҳа, ҳа, шунақа қилардилар, — деб юборди Козимнинг аёли бирдан жонланиб.\n— Нима деяпсан, — дея Козим ўқрайди.\n— Маъруф акани Маъруф қори, деб кулиб юрарди-ку!\n— Ҳазил қиларди, ичида кири йўқ бола у.\n— Бўпти-да, — деди Лолахон ўз топилмасидан ҳаяжонга тушиб. — Ўша Маъруф ака деганимизни кўзи хирароқ. Тез-тез шапкўр бўлиб қолади. Қишда жигар, ёзда анжир еб ўзига кеп олади. Шу бечорани олди-орқаси Маъруф қори, деб юрарди. Дили оғриган экан-да барибир...\nШавқиддин ёш боладай қувониб кетди.\n— Кўрдингизми, оғайни, дунёда тасодиф йўқ!\nЎз навбатида Козим ҳам миясига урган фикрдан кўзлари чақнаб, тантанали равишда деди:\n— Бундан чиқади ҳамма кўзи ожизлар қарғиш теккан одамлар экан-да?!\n— Асло!.. Ҳеч бир гуноҳ қилмасдан, бировга озор бермасдан ҳам фалокатга учраш мумкин!\n— Ўшанда ҳам мантиқсизлик бўлмайди, — деди Шавқиддин хотиржам жилмайиб, — ҳикмати кейин чиқиб келади.\nКозимнинг ошкора илжайиб турганидан жавоб етарли бўлмагани сезилди.\n— Мисол билан тушунтирай: бир танишим бор. Машина уриб кетиб, икки оёғидан ажраган. Ишонасизми, шу йигит ногирон бўлиб қолганига шукр қилади. Нега десангиз, тўрт мучаси соғлиғида пияниста, банги бир кимса эди, ўзидан ёлчимасди. Ҳозир энди ногиронлар аравачасида юради. Лекин, каттагина корхона эгаси. Эллик ишчиси бор. Қизиқ-да, фалокат шарофати билан эс-ҳушини йиғиб олди шу одам. Демак, ҳикмат ана шу нуқтада. Зора Узоқбой акаям қарғиш биланмас, Худонинг марҳамати билан кўзидан ажраган бўлса...\n— Айтганингиздай бўлсин ишқилиб, — деди Козимнинг аёли ачиниш билан, — жўжабирдай жон. Ҳайтовур ичмаяпти-я энди?\n— Бўлангизни айтаман, ичмай қўйди шекилли?..\n— Билмадим, — деди Козим паришонлик билан кейин ўзини йиғиштириб, қўл силтади. — Э, у дурак гапни олмайди!..\nШундай дея стол устида эътиборсиз қолган дафтарини олиб, газетага ўради.\n— Значит бўлмайди, денг...\n— Нега бўлмас экан, мен сўз берганман. Мана биргалашиб (аёлларга қараб олиб) мантиқни топгандай бўлдик. Бу ёғи осон...\nШавқиддин Козимнинг қўлидан дафтарни олди. Олди-ю, ниманингдир истиҳоласида бир лаҳза иккиланиб турди. Кейин эр-хотиннинг ташвишли нигоҳини туйиб, илжайди.\n— Зарари йўқ, бўлади, — деди.\nУ кейинги йилларда ўзи етиб келган ақида ҳақлигига бугун яна бир карра амин бўлиб турарди. Шу боисдан кўнгли бениҳоя ёришган, ҳар қачонгидан кўра марҳаматли, кечиримли, хокисор бўлиб борарди...\n"http://www.kutubxona.com/wiki/index.php?title=Orziqul_Ergash._Mantiq_(hikoya)_/_Kiril&oldid=13648" dan olindi


Көп этажлы имаратлардың биринши этажы балалар бақшасы болады » KarInform\nКөп этажлы имаратлардың биринши этажы балалар бақшасы болады\nӨзбекстан Республикасы Президентиниң 30-сентябрьдеги «Мектепке шекемги билимлендириў системасын басқарыўды жетилистириў илажлары ҳаққында»ғы қарарында көп этажлы имаратлардың биринши этажы мектепке шекемги билимлендириў мәкемелери болыўы көрсетилген, деп жазады ӨзА.\nЖуўапкер шөлкемлер 2018-жыл 1-ноябрьге шекем аўыллық жерлерде бир неше көп этажлы турақ жай ямаса үйлер комплексинен ибарат жаңа комплекслерди жойбарластырыў нормативлери және тәртибин ислеп шығады. Көп этажлы турақ жайлардың биринши этажында ямаса айрықша имарат көринисинде мектепке шекемги билимлендириў мәкемеси болыўы бойынша усынысларын береди.\nАўыллық жерлерде бир неше көп этажлы турақ жайлар ямаса үйлер комплексинен ибарат жаңа қурылып атырған комплекслердеги мектепке шекемги билимлендириў мәкемесиниң ең кем көрсеткиши 50 орыннан кем болмайды.\nҚурылған мектепке шекемги билимлендириў мәкемелериниң имаратлары ямаса бөлмелери мәмлекетлик емес билимлендириў мәкемелерин, соның ишинде, мәмлекетлик-жеке шериклик тийкарында, турақ жай мүлк ийелериниң қарарына муўапық шөлкемлестириў ушын пайдаланыўы мүмкин.\nМәмлекетлик мектепке шекемги билимлендириў мәкемелерин шөлкемлестириў, қайта шөлкемлестириў, сапластырыў, оларға тийисли жер участкалары ҳәм көшпес мүлкти алып қойыў тек ғана Министрлик пенен келисилген ҳалда әмелге асырылады.\nКелисилмеген ҳалда қарар қабыл еткен лаўазымлы шахслар нызам ҳүжжетлерине муўапық жуўапкершиликке тартылады.\nМектепке шекемги билимлендириў мәкемелери билимлендириўдиң жа&# ...\nНөкисте 120 орынлық реабилитациялық орайға ийе ...


30 июл 2020 й.\nҚУРБОНЛИК ҚИЛАЁТГАНДА ҚАЙСИ ДУО ЎҚИЛАДИ?\nДемак, ҳадиси шарифга биноан қурбонлик қилаётган одам қуйидаги дуони ўқиши лозим:\nإِنَّ صَلَاتِي وَنُسُكِي وَمَحْيَايَ وَمَمَاتِي لِلَّهُ رَبِّ الْعَالَمِينَ لَا شَرِيكَ لَهُ وَبِذَلِكَ أُمِرْتُ وَأَنَا مِنَ الْمُسْلِمِينَ.\nЎқилиши: «Инна солаатий ва нусукий ва маҳйаая ва мамаатий лиллааҳи роббил ъааламиийн, лаа шарийка лаҳ. Ва бизаалика умирту ва анаа минал муслимиийн».\nҚўй ёки эчки қурбонлик қилмоқчи бўлган киши қурбонликда бошқа бировни шерик қила олмайди. Ушбу ҳайвонлар фақат бир оила номидан сўйилади.\nАРАФА КУНИНИ ҚАНДАЙ ЎТКАЗМОҚ КЕРАК?\nРасулуллоҳ соллаллоҳу алайҳи васаллам: «Дуонинг энг яхшиси арафа кунида қилинган дуодир. Мен ва мендан илгари ўтган пайғамбарлар дуода айтган энг яхши сўзлари «Ла илаҳа иллаллоҳу ваҳдаҳу ла шарийка лаҳу, лаҳул мулку ва лаҳул ҳамду ва ҳува ъала кулли шай-ин қодийр», деганлар (Термизий ривояти).\nБу дунёда энг афзал кунлар\nҚуръони Каримда марҳамат қилинади: "Қасамёд этаман тонг(вақти)билан, ӯн кеча билан ". (Фажр сураси, 1-2 оят). Муфассирлар бу оятдаги "Ӯн кеча"дан мурод зулҳижжа ойининг илк ӯн кечаси эканини баён этишган. Пайғамбаримиз соллаллоҳу алайҳи васаллам: "Ҳеч бир кундаги солиҳ амал Аллоҳ учун бу ӯн кундагичалик маҳбуб эмас", - деганлар. (Имом Бухорий ривояти).\n29 июл 2020 й.\nҚурбонликдан мақсад – Аллоҳга бўлган тақвони намоён этиш\nДемак, қурбонлик қилувчи киши жонлиқ сўйиши билан ўзининг Аллоҳга бўлган тақвосини намоён қилар экан, бу ишни чиройли одоб, ихлос ва эътиқод билан қилиши, бу йўлдаги қийинчиликларга бардош бериши керак бўлади.\nОиша розияллоҳу анҳодан ривоят қилинади: «Расулуллоҳ соллаллоҳу алайҳи васаллам: «Арафа кунидан кўра Аллоҳ таоло бандаларини дўзахдан кўпроқ озод қиладиган бирор кун йўқдир», дедилар» (Муслим ривояти).\nҚурбон ҳайити муборак бўлсин.\nРасулуллоҳ соллаллоҳу алайҳи васаллам бизларга Исломнинг икки улуғ байрами хабарини берганлар: “Аллоҳ таоло Исломгача бўлган даврда нишонлайдиган байрамлар ўрнига афзалроқ бўлган Рамазон ва Қурбон ҳайити байрамини ҳадя қилди”-деганлар (Абу Довуд ривояти).